title: Neuvoston päätös (YUTP) 2018/904, annettu 25 päivänä kesäkuuta 2018, Keski-Aasiaan nimitetyn Euroopan unionin erityisedustajan toimeksiannon jatkamisesta

text:
               26.6.2018

               FI

               Euroopan unionin virallinen lehti

               L 161/12

         NEUVOSTON PÄÄTÖS (YUTP) 2018/904,
   annettu 25 päivänä kesäkuuta 2018,
   Keski-Aasiaan nimitetyn Euroopan unionin erityisedustajan toimeksiannon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 33 artiklan ja 31 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 15 päivänä huhtikuuta 2015 päätöksen (YUTP) 2015/598 (1), jolla Peter BURIAN nimitettiin Euroopan unionin erityisedustajaksi, jäljempänä ’erityisedustaja’, Keski-Aasiaan. Erityisedustajan toimeksianto päättyy 30 päivänä kesäkuuta 2018.

               (2)

               Erityisedustajan toimeksiantoa olisi jatkettava 20 kuukaudella.

               (3)

               Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa perussopimuksen 21 artiklassa määritettyjen unionin ulkoisen toiminnan tavoitteiden saavuttamisen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   Jatketaan Peter BURIANin toimeksiantoa erityisedustajana Keski-Aasiassa 29 päivään helmikuuta 2020. Neuvosto voi poliittisten ja turvallisuusasioiden komitean (PTK) arvion perusteella ja unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta päättää, että erityisedustajan toimeksianto päätetään aikaisemmin.
   2 artikla
   Politiikan tavoitteet
   Erityisedustajan toimeksianto perustuu Keski-Aasiaa koskevan unionin politiikan tavoitteisiin. Näihin tavoitteisiin kuuluvat seuraavat:

               a)

               yhteisiin arvoihin ja etuihin perustuvien hyvien ja läheisten suhteiden edistäminen unionin ja Keski-Aasian maiden välillä asiaa koskevien sopimusten mukaisesti;

               b)

               vakauden ja yhteistyön lujittamisen edistäminen alueen maiden välillä;

               c)

               demokratian, oikeusvaltioperiaatteen ja hyvän hallintotavan vahvistamisen sekä ihmisoikeuksien ja perusvapauksien kunnioittamisen edistäminen Keski-Aasiassa;

               d)

               vastaaminen keskeisiin uhkiin ja varsinkin erityisiin ongelmiin, joilla on suoria vaikutuksia unioniin;

               e)

               unionin tehokkuuden ja näkyvyyden lisääminen alueella muun muassa tiiviimmällä koordinoinnilla muiden asiaankuuluvien kumppanien ja kansainvälisten järjestöjen, kuten Euroopan turvallisuus- ja yhteistyöjärjestön (Etyj) ja Yhdistyneiden kansakuntien (YK), kanssa.

         3 artikla
   Toimeksianto
   1.   Näiden politiikan tavoitteiden saavuttamiseksi erityisedustajan toimeksiantona on:

               a)

               edistää unionin toimien yleistä poliittista yhteensovittamista Keski-Aasiassa ja auttaa varmistamaan unionin ulkoisen toiminnan johdonmukaisuus alueella;

               b)

               valvoa korkean edustajan puolesta sekä yhdessä Euroopan ulkosuhdehallinnon ja komission kanssa uutta kumppanuutta Keski-Aasian kanssa koskevan unionin strategian täytäntöönpanoprosessia, mitä täydennetään asiaa koskevilla neuvoston päätelmillä ja unionin Keski-Aasian strategian täytäntöönpanon edistymisestä myöhemmin laadittavilla raporteilla, sekä antaa suosituksia ja raportoida säännöllisesti asiaankuuluville neuvoston elimille;

               c)

               avustaa neuvostoa kattavan Keski-Aasian politiikan edelleen kehittämisessä;

               d)

               seurata tiiviisti Keski-Aasian poliittisen tilanteen kehittymistä solmimalla ja ylläpitämällä läheisiä suhteita hallituksiin, parlamentteihin, oikeuslaitokseen, kansalaisyhteiskuntaan ja joukkotiedotusvälineisiin;

               e)

               kannustaa Kazakstania, Kirgisiaa, Tadžikistania, Turkmenistania ja Uzbekistania yhteistyöhön yhteistä etua koskevissa alueellisissa asioissa;

               f)

               luoda tarvittavia yhteyksiä ja kehittää yhteistyötä alueen keskeisten toimijoiden ja kaikkien merkityksellisten alueellisten ja kansainvälisten järjestöjen kanssa;

               g)

               myötävaikuttaa unionin ihmisoikeuspolitiikan toteuttamiseen, mukaan lukien ihmisoikeuksia koskevat unionin suuntaviivat, erityisesti unionin suuntaviivat lapsista aseellisissa selkkauksissa ja unionin suuntaviivat naisiin kohdistuvan väkivallan ja kaikkien naisiin kohdistuvien syrjintämuotojen torjunnasta, sekä naisia, rauhaa ja turvallisuutta käsittelevää YK:n turvallisuusneuvoston päätöslauselmaa 1325 (2000) koskevan unionin politiikan toteuttamiseen, myös seuraamalla tapahtuvaa kehitystä ja raportoimalla siitä sekä antamalla suosituksia tältä osin;

               h)

               osallistua tiiviissä yhteistyössä YK:n ja Etyjin kanssa konfliktinestoon ja -ratkaisuun luomalla yhteyksiä viranomaisiin ja muihin paikallisiin toimijoihin, kuten kansalaisjärjestöihin, poliittisiin puolueisiin, vähemmistöihin, uskonnollisiin ryhmiin ja niiden johtajiin;

               i)

               osallistua energiaturvallisuutta, rajaturvallisuutta, vakavan rikollisuuden torjuntaa, huumausaineiden ja ihmiskaupan torjunta mukaan lukien, sekä vesivarojen hallintaa, ympäristöä ja ilmastonmuutosta koskevien yhteisen ulko- ja turvallisuuspolitiikan näkökohtien määrittämiseen Keski-Aasian osalta;

               j)

               edistää alueellista turvallisuutta Keski-Aasian rajojen sisällä kansainvälisten joukkojen läsnäolon vähentyessä Afganistanissa.

         2.   Erityisedustaja tukee korkean edustajan toimintaa ja seuraa yleisesti kaikkia unionin toimia kyseisellä alueella.
   4 artikla
   Toimeksiannon toteuttaminen
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   PTK ylläpitää erityissuhteita erityisedustajaan ja toimii erityisedustajan ensisijaisena yhteyspisteenä neuvostoon. PTK huolehtii erityisedustajan strategisesta ja poliittisesta ohjauksesta hänen toimeksiantonsa puitteissa, sanotun kuitenkaan rajoittamatta korkean edustajan toimivaltaa.
   3.   Erityisedustaja sovittaa toimensa tiiviisti yhteen Euroopan ulkosuhdehallinnon ja sen asiaankuuluvien yksiköiden kanssa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje on 1 päivänä heinäkuuta 2018 alkavana ja 29 päivänä helmikuuta 2020 päättyvänä kautena 1 660 000 euroa.
   2.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustaja vastaa toimeksiantonsa ja siihen varattujen käytettävissä olevien taloudellisten resurssien asettamissa rajoissa avustajaryhmän perustamisesta. Avustajaryhmällä on oltava asiantuntemusta toimeksiantoon kuuluvista poliittisista erityiskysymyksistä. Erityisedustajan on viipymättä ilmoitettava neuvostolle ja komissiolle avustajaryhmän kulloinenkin kokoonpano.
   2.   Jäsenvaltiot, unionin toimielimet ja Euroopan ulkosuhdehallinto voivat esittää, että henkilöstöä lähetetään työskentelemään erityisedustajan avustajina. Tällaisen lähetetyn henkilöstön palkat maksaa asianomainen jäsenvaltio, asianomainen unionin toimielin tai Euroopan ulkosuhdehallinto. Myös jäsenvaltioiden unionin toimielimiin tai Euroopan ulkosuhdehallintoon lähettämiä asiantuntijoita voidaan asettaa työskentelemään erityisedustajan kanssa. Sopimussuhteisen kansainvälisen henkilöstön on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti lähettävän jäsenvaltion, lähettävän unionin toimielimen tai Euroopan ulkosuhdehallinnon alaisina, ja he suorittavat tehtävänsä ja toimivat erityisedustajan toimeksiannon toteuttamista edistävällä tavalla.
   4.   Erityisedustajan henkilöstö sijoitetaan asiaankuuluvien Euroopan ulkosuhdehallinnon yksiköiden tai unionin edustustojen tiloihin, jotta varmistetaan niiden toiminnan yhtenäisyys ja johdonmukaisuus.
   7 artikla
   Erityisedustajan ja hänen henkilöstönsä erioikeudet ja vapaudet
   Erityisedustajan ja hänen henkilöstönsä jäsenten hoitaman tehtävän loppuun saattamisen ja sujuvan suorittamisen edellyttämät erioikeudet, vapaudet ja muut takuut sovitaan tilanteen mukaan yhdessä vastaanottajamaiden kanssa. Jäsenvaltiot ja Euroopan ulkosuhdehallinto antavat tätä varten kaiken tarvittavan tuen.
   8 artikla
   EU:n turvallisuusluokiteltujen tietojen turvallisuus
   Erityisedustajan ja hänen avustajaryhmänsä jäsenten on noudatettava neuvoston päätöksessä 2013/488/EU (2) vahvistettuja turvallisuutta koskevia periaatteita ja vähimmäisvaatimuksia.
   9 artikla
   Tiedonsaanti ja logistiikkatuki
   1.   Jäsenvaltiot, komissio, Euroopan ulkosuhdehallinto ja neuvoston pääsihteeristö varmistavat, että erityisedustaja saa käyttöönsä kaikki olennaiset tiedot.
   2.   Unionin edustustot alueella ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa perussopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet erityisedustajan toimeksiannon ja vastuualueen turvallisuustilanteen mukaisesti suoraan hänen alaisuudessaan olevan koko henkilöstön turvallisuuden edistämiseksi, erityisesti

               a)

               laatimalla Euroopan ulkosuhdehallinnon ohjeisiin perustuvan erityisen turvallisuussuunnitelman, johon sisältyy henkilöstön turvalliseen siirtymiseen vastuualueelle ja sen sisällä sekä turvallisuutta vaarantavien tilanteiden hallintaan sovellettavat erityiset fyysiset, organisatoriset ja menettelyä koskevat turvallisuustoimenpiteet sekä valmius- ja evakuointisuunnitelma;

               b)

               varmistamalla, että unionin ulkopuolelle lähetetyllä koko henkilöstöllä on vastuualueen olosuhteiden edellyttämä korkean riskin kattava vakuutusturva;

               c)

               varmistamalla, että kaikille unionin ulkopuolelle lähetettäville erityisedustajan avustajaryhmän jäsenille, myös paikalta palvelukseen otetulle henkilöstölle, annetaan joko ennen vastuualueelle saapumista tai heti saapumisen yhteydessä Euroopan ulkosuhdehallinnon kyseiselle alueelle antamaan riskiluokitukseen perustuva asianmukainen turvallisuuskoulutus;

               d)

               varmistamalla, että kaikki säännöllisten turvallisuusarviointien pohjalta annetut suositukset pannaan täytäntöön, ja antamalla toimeksiannossa saavutettua edistymistä koskevan kertomuksen ja toimeksiannon toteuttamista koskevan kertomuksen yhteydessä neuvostolle, korkealle edustajalle ja komissiolle kirjallisia raportteja suositusten täytäntöönpanosta ja muista turvallisuusasioista.

         11 artikla
   Raportointi
   Erityisedustaja raportoi säännöllisin väliajoin suullisesti ja kirjallisesti korkealle edustajalle sekä PTK:lle. Erityisedustaja raportoi tarvittaessa myös neuvoston työryhmille. Säännöllisesti toimitettavat raportit jaetaan COREU-verkoston kautta. Erityisedustaja voi antaa raportteja ulkoasiainneuvostolle. Erityisedustaja voi osallistua tietojen antamiseen Euroopan parlamentille perussopimuksen 36 artiklan mukaisesti.
   12 artikla
   Koordinointi
   1.   Erityisedustaja edistää unionin toimien yhtenäisyyttä, johdonmukaisuutta ja tehokkuutta sekä auttaa varmistamaan, että kaikkia unionin välineitä ja jäsenvaltioiden toimia käytetään johdonmukaisella tavalla unionin politiikan tavoitteiden saavuttamiseksi. Jäsenvaltioiden kanssa pyritään yhteistyöhön tarvittaessa. Erityisedustajan toimet sovitetaan yhteen Euroopan ulkosuhdehallinnon asiaankuuluvan maantieteellisen yksikön ja komission toimien kanssa. Erityisedustaja tiedottaa säännöllisesti toiminnastaan jäsenvaltioiden ja unionin edustustoille.
   2.   Paikan päällä on pidettävä yllä läheisiä suhteita asiaankuuluvien jäsenvaltioiden ja unionin edustustojen päälliköihin. Näiden on kaikin tavoin pyrittävä avustamaan erityisedustajaa toimeksiannon toteuttamisessa. Erityisedustajan on myös pidettävä yhteyttä muihin paikan päällä oleviin kansainvälisiin ja alueellisiin toimijoihin.
   13 artikla
   Avustaminen vaatimusten osalta
   Erityisedustaja ja hänen henkilöstönsä avustavat sellaisten tietojen hankkimisessa, joita käytetään vastattaessa aiempien Keski-Aasiaan nimitettyjen erityisedustajien toimeksiannoista mahdollisesti aiheutuviin vaatimuksiin ja velvoitteisiin, ja antavat tätä varten hallinnollista apua ja oikeuden tutustua asiaankuuluviin asiakirjoihin.
   14 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin kyseisellä alueella toteuttamien muiden toimien kanssa tarkastellaan säännöllisesti uudelleen. Erityisedustaja antaa neuvostolle, korkealle edustajalle ja komissiolle toimeksiannossa saavutettua edistymistä koskevan kertomuksen viimeistään 31 päivänä lokakuuta 2018 ja kattavan kertomuksen toimeksiannon toteuttamisesta viimeistään 30 päivänä marraskuuta 2019.
   15 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Luxemburgissa 25 päivänä kesäkuuta 2018.

            Neuvoston puolesta

            Puheenjohtaja

         F. MOGHERINI

      (1)  Neuvoston päätös (YUTP) 2015/598, annettu 15 päivänä huhtikuuta 2015, Euroopan unionin erityisedustajan nimittämisestä Keski-Aasiaan (EUVL L 99, 16.4.2015, s. 25).

      (2)  Neuvoston päätös 2013/488/EU, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).


title: Neuvoston päätös (EU) 2018/902, annettu 21 päivänä huhtikuuta 2016, Euroopan unionin ja sen jäsenvaltioiden sekä Korean tasavallan väliseen puitesopimukseen Kroatian tasavallan Euroopan unioniin liittymisen huomioon ottamiseksi liitettävän pöytäkirjan allekirjoittamisesta Euroopan unionin ja sen jäsenvaltioiden puolesta ja sen väliaikaisesta soveltamisesta

text:
               26.6.2018

               FI

               Euroopan unionin virallinen lehti

               L 161/1

         NEUVOSTON PÄÄTÖS (EU) 2018/902,
   annettu 21 päivänä huhtikuuta 2016,
   Euroopan unionin ja sen jäsenvaltioiden sekä Korean tasavallan väliseen puitesopimukseen Kroatian tasavallan Euroopan unioniin liittymisen huomioon ottamiseksi liitettävän pöytäkirjan allekirjoittamisesta Euroopan unionin ja sen jäsenvaltioiden puolesta ja sen väliaikaisesta soveltamisesta
   EUROOPAN UNIONIN NEUVOSTO, joka
   ottaa huomioon sopimuksen Euroopan unionin toiminnasta ja erityisesti sen 207 ja 212 artiklan yhdessä sen 218 artiklan 5 kohdan kanssa,
   ottaa huomioon Kroatian tasavallan liittymisasiakirjan ja erityisesti sen 6 artiklan 2 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan unionin ja sen jäsenvaltioiden sekä Korean tasavallan välinen puitesopimus (1), jäljempänä ’sopimus’, allekirjoitettiin Brysselissä 10 päivänä toukokuuta 2010.

               (2)

               Kroatian tasavallasta tuli Euroopan unionin jäsenvaltio 1 päivänä heinäkuuta 2013.

               (3)

               Kroatian liittymisestä sopimukseen sovitaan liittymisasiakirjan 6 artiklan 2 kohdan mukaisesti tekemällä sopimukseen pöytäkirja. Tässä sovelletaan yksinkertaistettua menettelyä, jonka mukaisesti pöytäkirja tehdään neuvoston, joka toimii yksimielisesti jäsenvaltioiden puolesta, ja asianomaisten kolmansien maiden välillä.

               (4)

               Neuvosto valtuutti 14 päivänä syyskuuta 2012 komission aloittamaan neuvottelut asianomaisten kolmansien maiden kanssa. Korean tasavallan kanssa käydyt neuvottelut on saatu menestyksekkäästi päätökseen parafoimalla pöytäkirja.

               (5)

               Pöytäkirjan 4 artiklan 3 kohdassa määrätään sen väliaikaisesta soveltamisesta ennen voimaantuloa.

               (6)

               Pöytäkirja olisi allekirjoitettava ja sitä olisi sovellettava väliaikaisesti, kunnes sen tekemistä varten tarvittavat menettelyt on saatettu päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa Euroopan unionin ja sen jäsenvaltioiden sekä Korean tasavallan väliseen puitesopimukseen liitettävä pöytäkirja Euroopan unionin ja sen jäsenvaltioiden puolesta sillä varauksella, että pöytäkirjan tekeminen saatetaan päätökseen.
   Pöytäkirjan teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin ja sen jäsenvaltioiden puolesta.
   3 artikla
   Pöytäkirjaa sovelletaan sen tekemistä varten tarvittavien menettelyjen päätökseen saattamiseen asti väliaikaisesti.
   4 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 21 päivänä huhtikuuta 2016.

            Neuvoston puolesta

            Puheenjohtaja

         A. VAN DER STEUR

      (1)  EUVL L 20, 23.1.2013, s. 2.


title: Neuvoston päätös (YUTP) 2018/906, annettu 25 päivänä kesäkuuta 2018, Saheliin nimitetyn Euroopan unionin erityisedustajan toimeksiannon jatkamisesta

text:
               26.6.2018

               FI

               Euroopan unionin virallinen lehti

               L 161/22

         NEUVOSTON PÄÄTÖS (YUTP) 2018/906,
   annettu 25 päivänä kesäkuuta 2018,
   Saheliin nimitetyn Euroopan unionin erityisedustajan toimeksiannon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 33 artiklan ja 31 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 7 päivänä joulukuuta 2015 päätöksen (YUTP) 2015/2274 (1), jolla Ángel LOSADA FERNÁNDEZ nimitettiin Euroopan unionin erityisedustajaksi, jäljempänä ’erityisedustaja’, Saheliin. Erityisedustajan toimeksianto päättyy 30 päivänä kesäkuuta 2018.

               (2)

               Erityisedustajan toimeksiantoa olisi jatkettava 20 kuukaudella.

               (3)

               Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa perussopimuksen 21 artiklassa määritettyjen unionin ulkoisen toiminnan tavoitteiden saavuttamisen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   1.   Jatketaan Ángel LOSADA FERNÁNDEZin toimeksiantoa Saheliin nimitettynä erityisedustajana 29 päivään helmikuuta 2020. Neuvosto voi poliittisten ja turvallisuusasioiden komitean (PTK) arvion perusteella ja unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta päättää, että erityisedustajan toimeksianto päätetään aikaisemmin.
   2.   Erityisedustajan toimeksiannon osalta Sahelilla tarkoitetaan Sahelin alueen turvallisuutta ja kehitystä koskevan EU:n strategian, jäljempänä ’strategia’, ja siihen liittyvän alueellisen toimintasuunnitelman pääkohdetta eli Burkina Fasoa, Tšadia, Malia, Mauritaniaa ja Nigeriä. Sellaisten asioiden osalta, joilla on laajempia alueellisia vaikutuksia, erityisedustaja pitää tarvittaessa yllä suhteita Tšad-järven alueen maihin ja muihin maihin sekä alueellisiin tai kansainvälisiin yhteisöihin Sahelin ulkopuolella, myös Maghrebin alueella, Länsi-Afrikassa ja Guineanlahdella.
   2 artikla
   Politiikan tavoitteet
   1.   Erityisedustajan toimeksianto perustuu unionin Sahelia koskevan politiikan tavoitteeseen myötävaikuttaa aktiivisesti alueellisiin ja kansainvälisiin pyrkimyksiin saavuttaa pysyvä rauha, turvallisuus ja kehitys alueella. Erityisedustaja pyrkii myös edistämään Sahelia koskevan unionin monitahoisen sitoumuksen laadun, intensiteetin ja vaikutuksen parantamista.
   2.   Erityisedustaja myötävaikuttaa unionin kaikkien toimien kehittämiseen ja toteuttamiseen alueella, erityisesti politiikan, turvallisuuden ja kehityksen osa-alueilla, sekä kaikkien unionin toimiin liittyvien merkityksellisten välineiden koordinoimiseen.
   3.   Etusija annetaan Malin pitkän aikavälin vakauttamiselle ja kumppanuudelle G5 Sahel -ryhmän kanssa, mikä toteutetaan koordinoidusti unionin edustustojen ja muiden asiaankuuluvien sidosryhmien kanssa, mukaan lukien jäsenvaltiot, komissio ja Euroopan ulkosuhdehallinto (EUH).
   4.   Unionin politiikan tavoitteilla on kaikkia sen välineitä koordinoidusti ja tehokkaasti käyttäen pyrittävä edistämään Malin ja sen kansan paluuta rauhan, sovinnon, turvallisuuden ja kehityksen tielle.
   5.   Unionin politiikan tavoitteilla pyritään myös vahvistamaan turvallisuus- ja kehityskysymysten välistä yhteyttä G5 Sahel -ryhmän maissa.
   3 artikla
   Toimeksianto
   1.   Unionin Sahelia koskevan politiikan tavoitteiden saavuttamiseksi erityisedustajan toimeksiantona on

               a)

               osallistua aktiivisesti strategian ja siihen liittyvän alueellisen toimintasuunnitelman toteuttamiseen sekä koordinoida ja kehittää edelleen alueellisia kriisejä koskevaa unionin yhdennettyä lähestymistapaa unionin toimien johdonmukaisuuden ja tehokkuuden parantamiseksi Sahelissa;

               b)

               pitää yllä suhteita alueen kaikkiin asiaankuuluviin sidosryhmiin, hallituksiin, alueellisiin järjestöihin, erityisesti G5 Sahel -ryhmään ja sen yhteisiin joukkoihin, joiden osalta olisi kiinnitettävä huomiota muun muassa ihmisoikeuksien kunnioittamisen ja joukkojen ei-sotilaallisten toimien, kuten poliisiosan, edistämiseen, kansainvälisiin järjestöihin, kansalaisyhteiskuntaan ja maastaan pois muuttaneisiin, myös kaikkiin Maghreb-maihin ja Tšad-järven alueen maihin, unionin tavoitteiden edistämiseksi sekä edistää parempaa ymmärrystä unionin roolista Sahelissa;

               c)

               edustaa unionia sekä edistää unionin etua ja näkyvyyttä asiaa käsittelevillä alueellisilla ja kansainvälisillä foorumeilla, mukaan lukien osallistuminen Malin rauhansopimuksen seurantakomiteaan (Comité de Suivi), ja edistää kaikilta osin koordinoitua ja kattavaa unionin toimintaa alueella nojautuen kaikkiin asiaan liittyviin välineisiin, mukaan lukien kehitysapu, kuten Sahel-allianssi, jäsenvaltioiden toimet ja tuki, jonka unioni antaa kriisinhallinnalle ja konfliktien ehkäisylle Malin asevoimien kouluttamiseen osallistumista koskevan Euroopan unionin sotilasoperaation (EUTM Mali), Malissa toteutettavan Euroopan unionin YTPP-operaation (EUCAP Sahel Mali), Nigerissä toteutettavan Euroopan unionin YTPP-operaation (EUCAP Sahel Niger) ja perussopimuksen 28 artiklan mukaisen vakauttamistoimen kautta;

               d)

               ylläpitää tiivistä yhteistyötä YK:n, erityisesti pääsihteerin Länsi-Afrikan ja Sahelin erityisedustajan ja pääsihteerin erityisedustajan ja YK:n vakautusoperaation päällikön, sekä Afrikan unionin (AU), erityisesti AU:n Malin ja Sahelin korkean edustajan, G5 Sahel -ryhmän, erityisesti G5 -ryhmän puheenjohtajan ja sen pysyvän sihteeristön, Länsi-Afrikan talousyhteisön, Tšad-järven alueen komission ja muiden johtavien kansallisten, alueellisten ja kansainvälisten sidosryhmien kanssa, mukaan lukien muut Sahelin alueen erityislähettiläät, sekä asianomaisten Maghrebin ja Lähi-idän alueen asiaankuuluvien viranomaisten kanssa;

               e)

               seurata tiiviisti alueeseen kohdistuvien haasteiden alueellista ja rajat ylittävää ulottuvuutta, mukaan lukien terrorismi, järjestäytynyt rikollisuus, aseiden salakuljetus, ihmiskauppa ja ihmisten salakuljetus, huumekauppa, pakolais- ja muuttovirrat ja niihin liittyvät rahavirrat, ja edistää EU:n terrorismin vastaisen strategian täytäntöönpanoa tiiviissä yhteistyössä EU:n terrorisminvastaisen koordinaattorin kanssa;

               f)

               seurata tiiviisti alueen läpi kulkevien laajojen pakolais- ja muuttovirtojen sekä niihin liittyvien laittomien rahavirtojen humanitaarisia ja poliittisia sekä turvallisuuteen ja kehitykseen liittyviä seurauksia; käydä pyynnöstä muuttoliikettä koskevaa vuoropuhelua asiaankuuluvien sidosryhmien kanssa ja myötävaikuttaa yleisemmin muuttoliikettä ja pakolaisia koskevaan unionin politiikkaan kyseisen alueen osalta unionin poliittisten prioriteettien mukaisesti yhteistyön lisäämiseksi, palauttamista ja takaisinottoa koskeva yhteistyö mukaan lukien; tehdä yhteistyötä Sahelin alueen maiden kanssa Vallettan huippukokouksessa marraskuussa 2015 sovituissa jatkotoimissa, joihin kuuluu EU:n Afrikka-hätärahasto vakauden lisäämiseksi sekä sääntelemättömän muuttoliikkeen ja pakkomuuton perimmäisten syiden ehkäisemiseksi, sekä kumppanuuksien puitteissa;

               g)

               ylläpitää säännöllisiä korkean tason poliittisia kontakteja niihin alueen maihin, joihin terrorismi ja kansainvälinen rikollisuus vaikuttavat, ja varmistaa unionin keskeinen rooli terrorismin ja kansainvälisen rikollisuuden vastaisissa kansainvälisissä toimissa. Tähän sisältyvät unionin toimet, joilla tehostetaan unionin turvallisuusalalle antamaa tukea, kuten YTPP-operaatioiden alueellistaminen ja aktiivinen tuki alueelliselle valmiuksien kehittämiselle, erityisesti G5 Sahel -ryhmän yhteisille joukoille, niiden koordinoinnille kansainvälisten toimijoiden, kuten MINUSMAn, kanssa ja niiden suhteelle paikalliseen väestöön YK:n turvallisuusneuvoston päätöslauselmien 2359 (2017) ja 2391 (2017) mukaisesti, sekä sen varmistaminen, että terrorismin ja kansainvälisen rikollisuuden perimmäisiin syihin Sahelin alueella puututaan riittävästi;

               h)

               seurata tiiviisti alueen humanitaaristen kriisien poliittisia sekä turvallisuuteen ja kehitykseen liittyviä seurauksia;

               i)

               Malin osalta edistää maan vakauttamista, erityisesti täysimittaista paluuta normaaliin perustuslailliseen tilanteeseen ja hallintoon koko alueella sekä uskottavaa kansallista osallistavaa vuoropuhelua Malin rauhansopimuksen yleisissä puitteissa. Tähän kuuluu myös instituutioiden rakentamisen, turvallisuussektorin uudistamisen YK:n turvallisuusneuvoston päätöslauselman 2364 (2017) mukaisesti ja pitkän aikavälin rauhanrakentamisen ja sovinnon edistäminen sekä korruption ja rankaisematta jättämisen torjunta Malissa, sekä unionin aktiivisten ja kaikilta osin koordinoitujen toimien edistäminen Malin rauhansopimuksen nopean täytäntöönpanon edistämiseksi;

               j)

               osallistua yhteistyössä ihmisoikeuksista vastaavan erityisedustajan kanssa unionin ihmisoikeuspolitiikan, mukaan lukien ihmisoikeuksia koskevat EU:n suuntaviivat, erityisesti EU:n suuntaviivat lapsista aseellisissa selkkauksissa sekä naisiin kohdistuvan väkivallan ja kaikkien naisiin kohdistuvien syrjintämuotojen torjunnasta, sekä naisia, rauhaa ja turvallisuutta koskeva unionin politiikka, toteuttamiseen kyseisellä alueella, ja edistää osallistavuutta ja sukupuolten välistä tasa-arvoa valtiorakenteita kehitettäessä YK:n turvallisuusneuvoston päätöslauselman 1325 (2000) sekä myöhempien naisia, rauhaa ja turvallisuutta koskevien päätöslauselmien mukaisesti, päätöslauselma 2242 (2015) mukaan lukien. Tähän osallistumiseen kuuluu kehityksen seuraaminen ja siitä raportointi sekä suositusten laatiminen tältä osin, samoin kuin säännöllisten yhteyksien ylläpito Malin ja alueen asiaankuuluviin viranomaisiin, Kansainvälisen rikostuomioistuimen syyttäjän toimistoon, YK:n ihmisoikeusvaltuutetun toimistoon sekä ihmisoikeuksien puolustajiin ja tarkkailijoihin alueella;

               k)

               seurata asiaankuuluvien YK:n turvallisuusneuvoston päätöslauselmien, erityisesti päätöslauselmien 2056 (2012), 2071 (2012), 2085 (2012), 2100 (2013), 2295 (2016), 2364 (2017), 2374 (2017), 2359 (2017) ja 2391 (2017) noudattamista ja raportoida siitä.

         2.   Toimeksiantonsa toteuttamiseksi erityisedustaja muun muassa

               a)

               tarvittaessa antaa neuvoja ja raportoi unionin kantojen muotoilusta alueellisilla ja kansainvälisillä foorumeilla voidakseen ennakoivasti edistää ja lujittaa unionin Sahelin alueen kriisiä koskevaa kokonaisvaltaista lähestymistapaa;

               b)

               seuraa yleisellä tasolla kaikkia unionin toimintoja ja toimii tiiviissä yhteistyössä asiaankuuluvien unionin edustustojen kanssa.

         4 artikla
   Toimeksiannon toteuttaminen
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   PTK ylläpitää erityisiä suhteita erityisedustajaan ja toimii erityisedustajan ensisijaisena yhteyspisteenä neuvostoon. PTK huolehtii erityisedustajan strategisesta ja poliittisesta ohjauksesta toimeksiannon puitteissa, sanotun kuitenkaan rajoittamatta korkean edustajan vastuuta.
   3.   Erityisedustaja sovittaa toimensa tiiviisti yhteen Euroopan ulkosuhdehallinnon ja sen asiaankuuluvien yksiköiden kanssa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje on 1 päivänä heinäkuuta 2018 alkavana ja 29 päivänä helmikuuta 2020 päättyvänä kautena 2 400 000 euroa.
   2.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustaja vastaa toimeksiantonsa ja siihen varattujen käytettävissä olevien taloudellisten resurssien asettamissa rajoissa avustajaryhmän perustamisesta. Avustajaryhmällä on oltava asiantuntemusta toimeksiantoon kuuluvista poliittisista ja turvallisuuteen liittyvistä erityiskysymyksistä, mukaan lukien sukupuolikysymykset. Erityisedustajan on viipymättä ilmoitettava neuvostolle ja komissiolle avustajaryhmän kulloinenkin kokoonpano.
   2.   Jäsenvaltiot, unionin toimielimet ja Euroopan ulkosuhdehallinto voivat esittää, että niiden henkilöstöä lähetetään työskentelemään erityisedustajan kanssa. Tällaisen lähetetyn henkilöstön palkat maksaa jäsenvaltio, lähettävä unionin toimielin tai Euroopan ulkosuhdehallinto. Myös jäsenvaltioiden unionin toimielimiin tai Euroopan ulkosuhdehallintoon lähettämiä asiantuntijoita voidaan asettaa työskentelemään erityisedustajan kanssa. Sopimussuhteisen kansainvälisen henkilöstön on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti lähettävän jäsenvaltion, lähettävän unionin toimielimen tai Euroopan ulkosuhdehallinnon alaisina, ja he suorittavat tehtävänsä ja toimivat erityisedustajan toimeksiannon toteuttamista edistävällä tavalla.
   4.   Erityisedustajan henkilöstö sijoitetaan asiaankuuluvien Euroopan ulkosuhdehallinnon yksiköiden tai unionin edustustojen tiloihin, jotta varmistetaan niiden toimien yhtenäisyys ja johdonmukaisuus.
   7 artikla
   Erityisedustajan ja hänen henkilöstönsä erioikeudet ja vapaudet
   Erityisedustajan ja hänen henkilöstönsä tehtävän loppuun saattamisen ja sujuvan suorittamisen edellyttämistä erioikeuksista, vapauksista ja muista takuista sovitaan tilanteen mukaan yhdessä vastaanottajamaiden kanssa. Jäsenvaltiot ja Euroopan ulkosuhdehallinto antavat tätä varten kaiken tarvittavan tuen.
   8 artikla
   EU:n turvallisuusluokiteltujen tietojen turvallisuus
   Erityisedustajan ja hänen avustajaryhmänsä jäsenten on noudatettava neuvoston päätöksessä 2013/488/EU (2) vahvistettuja turvallisuutta koskevia periaatteita ja vähimmäisvaatimuksia.
   9 artikla
   Tiedonsaanti ja logistiikkatuki
   1.   Jäsenvaltiot, komissio, Euroopan ulkosuhdehallinto ja neuvoston pääsihteeristö varmistavat, että erityisedustaja saa käyttöönsä kaikki olennaiset tiedot.
   2.   Unionin edustustot alueella ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa perussopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet toimeksiantonsa ja maantieteellisen vastuualueen turvallisuustilanteen mukaisesti suoraan hänen alaisuudessaan olevan koko henkilöstön turvallisuuden edistämiseksi, erityisesti

               a)

               laatimalla Euroopan ulkosuhdehallinnon ohjeisiin perustuvan erityisen turvallisuussuunnitelman, joka käsittää henkilöstön turvalliseen siirtymiseen vastuualueelle ja sen sisällä sekä turvallisuutta vaarantavien tilanteiden hallintaan sovellettavat erityiset fyysiset, organisatoriset ja menettelyä koskevat turvallisuustoimenpiteet, sekä valmius- ja evakuointisuunnitelman;

               b)

               varmistamalla, että unionin ulkopuolelle lähetetyllä koko henkilöstöllä on vastuualueen olosuhteiden edellyttämä korkean riskin kattava vakuutusturva;

               c)

               varmistamalla, että kaikille unionin ulkopuolelle lähetettäville erityisedustajan avustajaryhmän jäsenille, myös paikalta palvelukseen otetulle henkilöstölle, annetaan joko ennen vastuualueelle saapumista tai heti saapumisen yhteydessä Euroopan ulkosuhdehallinnon kyseiselle alueelle antamaan riskiluokitukseen perustuva asianmukainen turvallisuuskoulutus;

               d)

               varmistamalla, että kaikki säännöllisten turvallisuusarviointien pohjalta annetut suositukset pannaan täytäntöön, ja antamalla toimeksiannossa saavutettua edistymistä koskevan kertomuksen ja toimeksiannon toteuttamista koskevan kertomuksen yhteydessä neuvostolle, korkealle edustajalle ja komissiolle kirjallisia raportteja suositusten täytäntöönpanosta ja muista turvallisuusasioista.

         11 artikla
   Raportointi
   Erityisedustaja toimittaa säännöllisin väliajoin korkealle edustajalle sekä PTK:lle raportteja, myös toimeksiantoa koskevan väliraportin keväällä 2019. Erityisedustaja raportoi tarvittaessa myös neuvoston työryhmille. Säännöllisesti toimitettavat raportit jaetaan COREU-verkoston kautta. Erityisedustaja voi antaa raportteja ulkoasiainneuvostolle. Erityisedustaja voi osallistua tietojen antamiseen Euroopan parlamentille perussopimuksen 36 artiklan mukaisesti.
   12 artikla
   Koordinointi unionin muiden toimijoiden kanssa
   1.   Strategian ja alueellisen toimintasuunnitelman puitteissa erityisedustaja edistää unionin poliittisten ja diplomaattisten toimien yhtenäisyyttä, johdonmukaisuutta ja tehokkuutta sekä auttaa varmistamaan, että kaikkia unionin välineitä ja jäsenvaltioiden toimia käytetään johdonmukaisella tavalla unionin politiikan tavoitteiden saavuttamiseksi. Jäsenvaltioiden kanssa pyritään yhteistyöhön tarvittaessa.
   2.   Erityisedustajan toimet koordinoidaan unionin edustustojen ja komission toimien kanssa sekä alueella toimivien muiden erityisedustajien toimien kanssa. Erityisedustaja tiedottaa säännöllisesti toiminnastaan alueella sijaitseville jäsenvaltioiden ja unionin edustustoille.
   3.   Paikan päällä pidetään yllä läheisiä suhteita asianomaisiin jäsenvaltioiden ja unionin edustustojen päälliköihin. Näiden on kaikin tavoin pyrittävä avustamaan erityisedustajaa toimeksiannon toteuttamisessa. Erityisedustaja antaa EUCAP Sahel Niger- ja EUCAP Sahel Mali -operaatioiden johtajille ja EUTM Mali -operaation komentajalle paikallista poliittista ohjausta koordinoiden toimensa tiiviisti asiaankuuluvien unionin edustustojen kanssa. Erityisedustaja, EUTM Mali -operaation komentaja sekä EUCAP Sahel Niger- ja EUCAP Sahel Mali -siviilioperaatioiden komentajat kuulevat toisiaan tarvittaessa.
   13 artikla
   Avustaminen vaatimusten osalta
   Erityisedustaja ja hänen henkilöstönsä avustavat sellaisten tietojen hankkimisessa, joita käytetään vastattaessa aiempien Saheliin nimitettyjen erityisedustajien toimeksiannoista mahdollisesti aiheutuviin vaatimuksiin ja velvoitteisiin, ja antavat tätä varten hallinnollista apua ja oikeuden tutustua asiaankuuluviin asiakirjoihin.
   14 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin kyseisellä alueella toteuttamien muiden toimien kanssa tarkastellaan säännöllisesti uudelleen. Erityisedustaja antaa neuvostolle, korkealle edustajalle ja komissiolle toimeksiannossa saavutettua edistymistä koskevan kertomuksen viimeistään 31 päivänä lokakuuta 2018 ja kattavan kertomuksen toimeksiannon toteuttamisesta viimeistään 30 päivänä marraskuuta 2019.
   15 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Luxemburgissa 25 päivänä kesäkuuta 2018.

            Neuvoston puolesta

            Puheenjohtaja

         F. MOGHERINI

      (1)  Neuvoston päätös (YUTP) 2015/2274, annettu 7 päivänä joulukuuta 2015, Euroopan unionin erityisedustajan nimittämisestä Saheliin (EUVL L 322, 8.12.2015, s. 44).

      (2)  Neuvoston päätös 2013/488/EU, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).


title: Neuvoston päätös (YUTP) 2018/1000, annettu 16 päivänä heinäkuuta 2018, ISILiin (Daesh) ja al-Qaidaan sekä niitä lähellä oleviin henkilöihin, ryhmiin, yrityksiin ja yhteisöihin kohdistuvista rajoittavista toimenpiteistä annetun päätöksen (YUTP) 2016/1693 muuttamisesta

text:
               16.7.2018

               FI

               Euroopan unionin virallinen lehti

               LI 178/3

         NEUVOSTON PÄÄTÖS (YUTP) 2018/1000,
   annettu 16 päivänä heinäkuuta 2018,
   ISILiin (Daesh) ja al-Qaidaan sekä niitä lähellä oleviin henkilöihin, ryhmiin, yrityksiin ja yhteisöihin kohdistuvista rajoittavista toimenpiteistä annetun päätöksen (YUTP) 2016/1693 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon ISILiin (Daesh) ja al-Qaidaan sekä niitä lähellä oleviin henkilöihin, ryhmiin, yrityksiin ja yhteisöihin kohdistuvista rajoittavista toimenpiteistä sekä yhteisen kannan 2002/402/YUTP kumoamisesta 20 päivänä syyskuuta 2016 annetun neuvoston päätöksen (YUTP) 2016/1693 (1),
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 20 päivänä syyskuuta 2016 päätöksen (YUTP) 2016/1693.

               (2)

               Koska ISIL (Daesh) ja al-Qaida sekä niitä lähellä olevat henkilöt, ryhmät, yritykset ja yhteisöt muodostavat edelleen uhan, yksi henkilö olisi lisättävä päätöksen (YUTP) 2016/1693 liitteessä olevaan luetteloon henkilöistä, ryhmistä, yrityksistä ja yhteisöistä.

               (3)

               Päätös (YUTP) 2016/1693 olisi muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen (YUTP) 2016/1693 liite tämän päätöksen liitteen mukaisesti.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 16 päivänä heinäkuuta 2018.

            Neuvoston puolesta

            Puheenjohtaja

         F. MOGHERINI

      (1)  EUVL L 255, 21.9.2016, s. 25.

      LIITE
      Lisätään päätöksen (YUTP) 2016/1693 liitteessä olevaan luetteloon seuraava henkilö:

                     ”2.

                     Rabah TAHARI (alias Abu Musab); syntymäaika: 28. elokuuta 1971; syntymäpaikka: Oran (Algeria); kansalaisuus: Algeria.”


Neuvoston asetukseen (EY) N:o 139/2004 perustuva komission päätös (tehty 11/07/2018) keskittymän (Asia N:o COMP/M.8910 - Bouygues Construction S.A. / Alpiq ES / Kraftanlagen München GmbH) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


               31.1.2018

               FI

               Euroopan unionin virallinen lehti

               C 35/148

         P8_TA(2016)0031
   Robert Jarosław Iwaszkiewiczin koskemattomuuden pidättämistä koskeva pyyntö
   Euroopan parlamentin päätös 2. helmikuuta 2016 Robert Jarosław Iwaszkiewiczin koskemattomuuden pidättämistä koskevasta pyynnöstä (2015/2240(IMM))
   (2018/C 035/27)

      Euroopan parlamentti, joka

               —

               ottaa huomioon Puolan tasavallan valtakunnansyyttäjän 13. elokuuta 2015 välittämän Robert Jarosław Iwaszkiewiczin koskemattomuuden pidättämistä koskevan pyynnön, josta ilmoitettiin täysistunnossa 9. syyskuuta 2015 ja joka liittyy rikosoikeudenkäyntiin, jota Puolan tieliikenteen tarkastusviranomainen on panemassa vireille (asia n:o CAN-PST-SCW.7421.1158450.2014.5.A.0475),

               —

               ottaa huomioon, että Robert Jarosław Iwaszkiewicz luopui työjärjestyksen 9 artiklan 5 kohdan mukaisesti oikeudestaan tulla kuulluksi,

               —

               ottaa huomioon Euroopan unionin erioikeuksista ja vapauksista tehdyssä pöytäkirjassa N:o 7 olevan 8 ja 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,

               —

               ottaa huomioon Euroopan unionin tuomioistuimen 12. toukokuuta 1964, 10. heinäkuuta 1986, 15. ja 21. lokakuuta 2008, 19. maaliskuuta 2010, 6. syyskuuta 2011 ja 17. tammikuuta 2013 antamat tuomiot (1),

               —

               ottaa huomioon Puolan tasavallan perustuslain 105 pykälän 2 momentin ja 108 pykälän sekä Puolan parlamentin jäsenen ja senaatin jäsenen tehtävien hoitamisesta 9. toukokuuta 1996 annetun lain 7 b pykälän 1 momentin ja 7 c pykälän 1 momentin, luettuna yhdessä 10 b pykälän kanssa,

               —

               ottaa huomioon työjärjestyksen 5 artiklan 2 kohdan, 6 artiklan 1 kohdan ja 9 artiklan,

               —

               ottaa huomioon oikeudellisten asioiden valiokunnan mietinnön (A8-0016/2016),

               A.

               ottaa huomioon, että Puolan tasavallan valtakunnansyyttäjä on välittänyt Euroopan parlamentin Puolasta valitun jäsenen Robert Jarosław Iwaszkiewiczin koskemattomuuden pidättämistä koskevan Puolan tieliikenteen tarkastusviranomaisen pyynnön, joka liittyy 20. toukokuuta 1971 vähäisistä rikkomuksista annetun lain 92 a pykälän ja 20. kesäkuuta 1997 annetun tieliikennelain 20 pykälän 1 momentin mukaiseen rikkomukseen;

               B.

               toteaa, että Euroopan unionin erioikeuksista ja vapauksista tehdyssä pöytäkirjassa N:o 7 olevan 9 artiklan mukaan Euroopan parlamentin jäsenillä on oltava oman valtionsa alueella kansanedustajille myönnetty koskemattomuus;

               C.

               toteaa, että Puolan tasavallan perustuslain 105 pykälän 2 momentin ja 108 pykälän mukaan parlamentin tai senaatin jäsen ei voi joutua rikosoikeudelliseen vastuuseen ilman Puolan parlamentin alahuoneen tai vastaavasti senaatin suostumusta;

               D.

               toteaa, että Euroopan parlamentin velvollisuus on näin ollen päättää, pidätetäänkö Robert Jarosław Iwaszkiewiczin koskemattomuus;

               E.

               toteaa, että Robert Jarosław Iwaszkiewiczia syytetään siitä, ettei hän noudattanut nopeusrajoitusta taajama-alueella;

               F.

               toteaa, että väitetty rikkomus ei liity suoraan tai selvästi Robert Jarosław Iwaszkiewiczin edustajantoimen hoitamiseen Euroopan parlamentin jäsenenä eikä siinä ole kyse Euroopan unionin erioikeuksista ja vapauksista tehdyssä pöytäkirjassa N:o 7 olevassa 8 artiklassa tarkoitetusta Euroopan parlamentin jäsenen tehtäviä hoidettaessa ilmaistusta mielipiteestä tai äänestyksestä;

               G.

               toteaa, että tässä tapauksessa parlamentti ei ole löytänyt todisteita fumus persecutionis -tilanteesta eli riittävän vakavia ja täsmällisiä epäilyjä siitä, että pyyntö on esitetty jäsenen poliittisen toiminnan vahingoittamiseksi;

               1.

               päättää pidättää Robert Jarosław Iwaszkiewiczin koskemattomuuden;

               2.

               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Puolan tasavallan toimivaltaiselle viranomaiselle ja Robert Jarosław Iwaszkiewiczille.

      (1)  Yhteisöjen tuomioistuimen tuomio 12.5.1964, Wagner v. Fohrmann ja Krier, 101/63, ECLI:EU:C:1964:28, yhteisöjen tuomioistuimen tuomio 10.7.1986, Wybot v. Faure ym., 149/85, ECLI:EU:C:1986:310, yhteisöjen ensimmäisen oikeusasteen tuomioistuimen tuomio 15.10.2008, Mote v. parlamentti, T-345/05, ECLI:EU:T:2008:440, yhteisöjen tuomioistuimen tuomio 21.10.2008, Marra v. De Gregorio ja Clemente, C-200/07 ja C-201/07, ECLI:EU:C:2008:579, unionin yleisen tuomioistuimen tuomio 19.3.2010, Gollnisch v. parlamentti, T-42/06, ECLI:EU:T:2010:102, unionin tuomioistuimen tuomio 6.9.2011, Patriciello, C-163/10, ECLI: EU:C:2011:543 sekä unionin yleisen tuomioistuimen tuomio 17.1.2013, Gollnisch v. parlamentti, T-346/11 ja T-347/11, ECLI:EU:T:2013:23.


title: Neuvoston päätös (YUTP) 2018/333, annettu 5 päivänä maaliskuuta 2018, Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun päätöksen 2014/119/YUTP muuttamisesta

text:
               6.3.2018

               FI

               Euroopan unionin virallinen lehti

               L 63/48

         NEUVOSTON PÄÄTÖS (YUTP) 2018/333,
   annettu 5 päivänä maaliskuuta 2018,
   Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun päätöksen 2014/119/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 5 päivänä maaliskuuta 2014 päätöksen 2014/119/YUTP (1).

               (2)

               Kyseisen päätöksen uudelleentarkastelun perusteella rajoittavien toimenpiteiden soveltamista olisi jatkettava 6 päivään maaliskuuta 2019, kahta henkilöä koskevat merkinnät olisi poistettava ja kolmea henkilöä koskevat perusteet olisi saatettava ajan tasalle.

               (3)

               Päätös 2014/119/YUTP olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2014/119/YUTP seuraavasti:

               1)

               korvataan 5 artiklan toinen kohta seuraavasti:
               ”Tätä päätöstä sovelletaan 6 päivään maaliskuuta 2019.”

               2)

               muutetaan liite tämän päätöksen liitteen mukaisesti.

         2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 5 päivänä maaliskuuta 2018.

            Neuvoston puolesta

            Puheenjohtaja

         N. DIMOV

      (1)  Neuvoston päätös 2014/119/YUTP, annettu 5 päivänä maaliskuuta 2014, Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä (EUVL L 66, 6.3.2014, s. 26).

      LIITE

                  I

                  Poistetaan päätöksen 2014/119/YUTP liitteessä olevasta luettelosta seuraavia henkilöitä koskevat merkinnät:

                              4.

                              Olena Leonidivna Lukash

                              10.

                              Serhii Petrovych Kliuiev

                  II

                  Korvataan päätöksen 2014/119/YUTP liitteessä olevat seuraavia henkilöitä koskevat merkinnät seuraavasti:

                              Nimi

                              Tunnistustiedot

                              Perusteet

                              Luetteloon merkitsemisen päivämäärä

                              7.

                              Oleksandr Viktorovych Yanukovych (Олександр Вiкторович Янукович)

                              Syntymäaika: 10.7.1973 Syntymäpaikka: Jenakijeve (Donetskin alue), entisen presidentin poika, liikemies

                              Henkilöä koskevat Ukrainan viranomaisten käynnistämät rikosoikeudelliset menettelyt julkisten varojen tai julkisen omaisuuden väärinkäytön ja siihen osallisuuden vuoksi.

                              6.3.2014

                              11.

                              Mykola Yanovych Azarov (Микола Янович Азаров),
                              Nikolai Yanovich Azarov (Николай Янович Азаров)

                              Syntymäaika: 17.12.1947 Syntymäpaikka: Kaluga (Venäjä), Ukrainan pääministeri tammikuuhun 2014 saakka

                              Henkilöä koskevat Ukrainan viranomaisten käynnistämät rikosoikeudelliset menettelyt julkisten varojen tai julkisen omaisuuden väärinkäytön ja siihen osallisuuden vuoksi.

                              6.3.2014

                              12.

                              Serhiy Vitalyovych Kurchenko (Сергiй Вiталiйович Курченко)

                              Syntymäaika: 21.9.1985 Syntymäpaikka: Harkova, liikemies

                              Henkilöä koskevat Ukrainan viranomaisten käynnistämät rikosoikeudelliset menettelyt, joiden syynä on julkisten varojen tai julkisen omaisuuden väärinkäyttö ja virka-aseman väärinkäyttö perusteettoman hyödyn tuottamiseksi henkilölle itselleen tai kolmannelle osapuolelle ja näin ollen vahingon aiheuttaminen Ukrainan julkisille varoille tai julkiselle omaisuudelle.

                              6.3.2014


title: Neuvoston päätös, annettu 8 päivänä maaliskuuta 2018, Europolin pääjohtajan nimittämisestä

text:
               9.4.2018

               FI

               Euroopan unionin virallinen lehti

               C 122/1

         NEUVOSTON PÄÄTÖS,
   annettu 8 päivänä maaliskuuta 2018,
   Europolin pääjohtajan nimittämisestä
   (2018/C 122/01)
   EUROOPAN UNIONIN NEUVOSTO, joka
   ottaa huomioon Euroopan unionin lainvalvontayhteistyövirastosta (Europol) sekä neuvoston päätösten 2009/371/YOS, 2009/934/YOS, 2009/935/YOS, 2009/936/YOS ja 2009/968/YOS korvaamisesta ja kumoamisesta 11 päivänä toukokuuta 2016 annetun Euroopan parlamentin ja neuvoston asetuksen (EU) 2016/794 (1) ja erityisesti sen 54 artiklan,
   toimii viranomaisena, jolla on valtuudet nimittää Europolin pääjohtaja ja apulaispääjohtajat,
   sekä katsoo seuraavaa:

               (1)

               Europolin nykyisen pääjohtajan toimikautta on jatkettu 1 päivään toukokuuta 2018 asti asetuksen (EU) 2016/794 73 artiklan 1 kohdan mukaisesti. Sen vuoksi on tarpeen nimittää Europolille uusi pääjohtaja.

               (2)

               Europolin hallintoneuvoston 1 päivänä toukokuuta 2017 antamassa päätöksessä vahvistetaan säännöt Europolin pääjohtajan ja apulaispääjohtajien valinnalle, toimikauden jatkamiselle ja erottamiselle.

               (3)

               Europolin hallintoneuvoston 1 päivänä toukokuuta 2017 antaman päätöksen 3 artiklan 1 kohdan a alakohdan mukaisesti paikan katsotaan vapautuneen 30 päivänä heinäkuuta 2017, toisin sanoen yhdeksän kuukautta ennen Europolin nykyisen pääjohtajan toimikauden päättymistä. Europolin pääjohtajan avoimesta toimesta julkaistiin ilmoitus Euroopan unionin virallisessa lehdessä23 päivänä toukokuuta 2017 (2).

               (4)

               Hallintoneuvoston perustama valintalautakunta laati esivalintaluettelon asetuksen (EU) 2016/794 54 artiklan 2 kohdan mukaisesti. Valintalautakunta laati asianmukaisesti perustellun lausunnon 19 päivänä syyskuuta 2017.

               (5)

               Valintalautakunnan lausunnon perusteella ja asetuksen (EU) 2016/794 sekä hallintoneuvoston 1 päivänä toukokuuta 2017 antaman päätöksen mukaisesti hallintoneuvosto antoi 3 päivänä lokakuuta 2017 Europolin pääjohtajan nimittämisestä perustellun lausunnon, jossa se esitti neuvostolle kolmen toimeen soveltuvan ehdokkaan esivalintaluettelon.

               (6)

               Neuvosto valitsi 18 päivänä joulukuuta 2017 Belgian kansalaisen Catherine DE BOLLEn Europolin seuraavaksi pääjohtajaksi ja ilmoitti hänen valinnastaan Euroopan parlamentin toimivaltaiselle valiokunnalle asetuksen (EU) 2016/794 54 artiklan 2 kohdan neljännen alakohdan soveltamiseksi.

               (7)

               Valittu ehdokas oli 29 päivänä tammikuuta 2018 kuultavana Euroopan parlamentin kansalaisvapauksien sekä oikeus- ja sisäasioiden valiokunnassa, jäljempänä ’LIBE-valiokunta’, ja 1 päivänä maaliskuuta 2018 LIBE-valiokunta antoi asetuksen (EU) 2016/794 54 artiklan 2 kohdan neljännen alakohdan mukaisen lausuntonsa,

         ON HYVÄKSYNYT TÄMÄN PÄÄTÖKSEN:
   1 artikla
   Catherine DE BOLLE nimitetään Europolin pääjohtajaksi ajanjaksoksi, joka alkaa 2 päivänä toukokuuta 2018 ja päättyy 1 päivänä toukokuuta 2022, palkkaluokkaan AD 15.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 8 päivänä maaliskuuta 2018.

            Neuvoston puolesta

            Puheenjohtaja

         V. RADEV

      (1)  EUVL L 135, 24.5.2016, s. 53.

      (2)  EUVL C 162 A, 23.5.2017, s. 1.


title: Neuvoston päätös (EU) 2018/952, annettu 26 päivänä kesäkuuta 2018, ETA:n sekakomiteassa Euroopan unionin puolesta esitettävästä kannasta, joka koskee yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamista (Budjettikohta 33 02 03 01 ”Yhtiöoikeus”) (ETA:n kannalta merkityksellinen teksti.)

text:
                  5.7.2018

                  FI

                  Euroopan unionin virallinen lehti

                  L 168/1

            NEUVOSTON PÄÄTÖS (EU) 2018/952,
      annettu 26 päivänä kesäkuuta 2018,
      ETA:n sekakomiteassa Euroopan unionin puolesta esitettävästä kannasta, joka koskee yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamista (Budjettikohta 33 02 03 01”Yhtiöoikeus”)
      (ETA:n kannalta merkityksellinen teksti)
      EUROOPAN UNIONIN NEUVOSTO, joka
      ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä sen 218 artiklan 9 kohdan kanssa,
      ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
      ottaa huomioon Euroopan komission ehdotuksen,
      sekä katsoo seuraavaa:

                  (1)

                  Sopimus Euroopan talousalueesta (2), jäljempänä ’ETA-sopimus’, tuli voimaan 1 päivänä tammikuuta 1994.

                  (2)

                  ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31 yhteistyöstä muilla kuin neljän vapauden alaan kuuluvilla erityisalueilla, jäljempänä ’pöytäkirja 31’.

                  (3)

                  ETA-sopimuksen pöytäkirjaan 31 sisältyy määräyksiä, jotka koskevat yhteistyötä muilla kuin neljän vapauden alaan kuuluvilla erityisalueilla.

                  (4)

                  On aiheellista jatkaa ETA-sopimuksen sopimuspuolten yhteistyötä, jota ne tekevät yhtiöoikeutta koskevissa unionin yleisestä talousarviosta rahoitettavissa unionin toimissa.

                  (5)

                  ETA-sopimuksen pöytäkirjaa 31 olisi sen vuoksi muutettava, jotta tätä laajennettua yhteistyötä voitaisiin tehdä 1 päivästä tammikuuta 2018.

                  (6)

                  Unionin kannan ETA:n sekakomiteassa olisi perustuttava tähän liitettyyn päätösluonnokseen,

            ON HYVÄKSYNYT TÄMÄN PÄÄTÖKSEN:
      1 artikla
      ETA:n sekakomiteassa unionin puolesta esitettävä kanta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.
      2 artikla
      Tämä päätös tulee voimaan päivänä, jona se hyväksytään.

         Tehty Luxemburgissa 26 päivänä kesäkuuta 2018.

               Neuvoston puolesta

               Puheenjohtaja

            E. ZAHARIEVA

         (1)  EYVL L 305, 30.11.1994, s. 6.

         (2)  EYVL L 1, 3.1.1994, s. 3.

         LUONNOS
         ETA:N SEKAKOMITEAN PÄÄTÖS N:o …/2018,
         annettu … päivänä …kuuta …,
         yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan,
         sekä katsoo seuraavaa:

                     (1)

                     On aiheellista jatkaa ETA-sopimuksen sopimuspuolten yhteistyötä, jotta siihen sisällytetään unionin yleisestä talousarviosta rahoitettavat yhtiöoikeutta koskevat unionin toimet.

                     (2)

                     ETA-sopimuksen pöytäkirjaa 31 olisi sen vuoksi muutettava, jotta tätä laajennettua yhteistyötä voitaisiin tehdä 1 päivästä tammikuuta 2018,

               ON HYVÄKSYNYT TÄMÄN PÄÄTÖKSEN:
         1 artikla
         Korvataan ETA-sopimuksen pöytäkirjassa 31 olevan 7 artiklan 13 kohdassa ilmaisu ”ja 2017” ilmaisulla ”, 2017 ja 2018”.
         2 artikla
         Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty (*1).
         Sitä sovelletaan 1 päivästä tammikuuta 2018.
         3 artikla
         Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

            Tehty Brysselissä

                  ETA:n sekakomitean puolesta

                  Puheenjohtaja

                  ETA:n sekakomitean sihteerit

            (*1)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


title: Neuvoston päätös (EU) 2018/953, annettu 26 päivänä kesäkuuta 2018, ETA:n sekakomiteassa Euroopan unionin puolesta esitettävästä kannasta tilastoalan yhteistyön järjestämistä koskevista erityismääräyksistä tehdyn ETA-sopimuksen pöytäkirjan 30 muuttamiseen (ETA:n kannalta merkityksellinen teksti.)

text:
                  5.7.2018

                  FI

                  Euroopan unionin virallinen lehti

                  L 168/4

            NEUVOSTON PÄÄTÖS (EU) 2018/953,
      annettu 26 päivänä kesäkuuta 2018,
      ETA:n sekakomiteassa Euroopan unionin puolesta esitettävästä kannasta tilastoalan yhteistyön järjestämistä koskevista erityismääräyksistä tehdyn ETA-sopimuksen pöytäkirjan 30 muuttamiseen
      (ETA:n kannalta merkityksellinen teksti)
      EUROOPAN UNIONIN NEUVOSTO, joka
      ottaa huomioon Euroopan unionin toiminnasta tehdyn sopimuksen ja erityisesti sen 338 artiklan 1 kohdan yhdessä sen 218 artiklan 9 kohdan kanssa,
      ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
      ottaa huomioon Euroopan komission ehdotuksen,
      sekä katsoo seuraavaa:

                  (1)

                  Sopimus Euroopan talousalueesta (2), jäljempänä ’ETA-sopimus’, tuli voimaan 1 päivänä tammikuuta 1994.

                  (2)

                  ETA-sopimuksen 98 artiklan mukaan ETA:n sekakomitea voi päättää muuttaa muun muassa tilastoalan yhteistyön järjestämistä koskevista erityismääräyksistä tehtyä ETA-sopimuksen pöytäkirjaa 30, jäljempänä ’pöytäkirja 30’.

                  (3)

                  Tilastoalan jatkuvan yhteistyön varmistamiseksi ETA:n EFTA-valtioiden kanssa Euroopan parlamentin ja neuvoston asetus (EU) 2017/1951 (3) olisi sisällytettävä ETA-sopimuksen pöytäkirjaan 30.

                  (4)

                  ETA-sopimuksen pöytäkirjaa 30 olisi sen vuoksi muutettava vastaavasti.

                  (5)

                  Unionin kannan ETA:n sekakomiteassa olisi sen vuoksi perustuttava tähän liitettyyn päätösluonnokseen,

            ON HYVÄKSYNYT TÄMÄN PÄÄTÖKSEN:
      1 artikla
      ETA:n sekakomiteassa unionin puolesta esitettävä kanta tilastoalan yhteistyön järjestämistä koskevista erityismääräyksistä tehdyn ETA-sopimuksen pöytäkirjan 30 ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.
      2 artikla
      Tämä päätös tulee voimaan päivänä, jona se hyväksytään.

         Tehty Luxemburgissa 26 päivänä kesäkuuta 2018.

               Neuvoston puolesta

               Puheenjohtaja

            E. ZAHARIEVA

         (1)  EYVL L 305, 30.11.1994, s. 6.

         (2)  EYVL L 1, 3.1.1994, s. 3.

         (3)  Euroopan parlamentin ja neuvoston asetus (EU) 2017/1951, annettu 25 päivänä lokakuuta 2017, Euroopan tilasto-ohjelmasta 2013–2017 annetun asetuksen (EU) N:o 99/2013 muuttamisesta jatkamalla Euroopan tilasto-ohjelmaa vuoteen 2020 (EUVL L 284, 31.10.2017, s. 1).

         LUONNOS
         ETA:N SEKAKOMITEAN PÄÄTÖS N:o …/2018,
         annettu … päivänä …kuuta …,
         tilastoalan yhteistyön järjestämistä koskevista erityismääräyksistä tehdyn ETA-sopimuksen pöytäkirjan 30 muuttamisesta
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
         sekä katsoo seuraavaa:

                     (1)

                     ETA:n tilasto-ohjelman 2018–2020 olisi perustuttava Euroopan parlamentin ja neuvoston asetukseen (EU) N:o 99/2013 (1), sellaisena kuin se on viimeksi muutettuna Euroopan tilasto-ohjelmasta 2013–2017 annetun asetuksen (EU) N:o 99/2013 muuttamisesta jatkamalla Euroopan tilasto-ohjelmaa vuoteen 2020 25 päivänä lokakuuta 2017 annetulla Euroopan parlamentin ja neuvoston asetuksella (EU) 2017/1951 (2), ja sen olisi sisällettävä sellaiset ohjelma-alueet, joita tarvitaan Euroopan talousalueen kaikkien merkityksellisten taloudellisten, sosiaalisten ja ympäristöä koskevien näkökohtien kuvaamiseksi ja seuraamiseksi.

                     (2)

                     Asetus (EU) 2017/1951 olisi sisällytettävä ETA-sopimuksen pöytäkirjaan 30 sen varmistamiseksi, että yhteistyö jatkuu vuoteen 2020.

                     (3)

                     ETA-sopimuksen pöytäkirjaa 30 olisi sen vuoksi muutettava, jotta kyseistä laajennettua yhteistyötä voitaisiin tehdä 1 päivästä tammikuuta 2018,

               ON HYVÄKSYNYT TÄMÄN PÄÄTÖKSEN:
         1 artikla
         Muutetaan ETA-sopimuksen pöytäkirja 30 seuraavasti:

                     1)

                     Korvataan 5 artiklan otsikossa oleva ilmaisu ”2017” ilmaisulla ”2020”.

                     2)

                     Lisätään 5 artiklan 1 kohtaan luetelmakohta seuraavasti:

                                 ”—

                                    32017 R 1951: Euroopan parlamentin ja neuvoston asetus (EU) 2017/1951, annettu 25 päivänä lokakuuta 2017 (EUVL L 284, 31.10.2017, s. 1)”.

                     3)

                     Korvataan 5 artiklan 2 kohdassa olevat ilmaisut ”2013–2017” ja ”31 päivän joulukuuta 2017” ilmaisuilla ”2013–2020” ja ”31 päivän joulukuuta 2020”.

                     4)

                     Korvataan 5 artiklan 3 kohdassa oleva ilmaisu ”2013–2017” ilmaisulla ”2013–2020”.

                     5)

                     Korvataan 5 artiklan 4 kohta seuraavasti:
                     ”EFTA-valtiot osallistuvat sopimuksen 82 artiklan 1 kohdan a alakohdan ja sopimusta koskevien varainhoitoasetusten mukaisesti toiminnan rahoitukseen määrällä, joka on 75 prosenttia Euroopan unionin vuoden 2013 talousarvion budjettikohdissa 29 02 05 (Euroopan tilasto-ohjelma 2013–2017) ja 29 01 04 05 (Tilastotietopolitiikka – hallintomenot) mainitusta määrästä, sekä määrällä, joka on 75 prosenttia Euroopan unionin vuosien 2014–2020 talousarvioiden budjettikohdissa 29 02 01 (Laadukkaiden tilastotietojen tuottaminen, Euroopan tilastojen uusien tuotantotapojen täytäntöönpaneminen ja kumppanuuden vahvistaminen Euroopan tilastojärjestelmässä) ja 29 01 04 01 (Euroopan tilasto-ohjelman tukimenot) mainitusta määrästä.”

               2 artikla
         Tämä päätös tulee voimaan […], jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
         Sitä sovelletaan 1 päivästä tammikuuta 2018.
         3 artikla
         Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

            Tehty Brysselissä

                  ETA:n sekakomitean puolesta

                  Puheenjohtaja

                  ETA:n sekakomitean sihteerit

            (1)  EUVL L 39, 9.2.2013, s. 12.

            (2)  EUVL L 284, 31.10.2017, s. 1

            (*1)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


title: Komission päätös (EU) 2018/993, annettu 11 päivänä heinäkuuta 2018, päätösten (EU) 2017/1214, (EU) 2017/1215, (EU) 2017/1216, (EU) 2017/1218 ja (EU) 2017/1219 muuttamisesta siirtymäkauden keston osalta (tiedoksiannettu numerolla C(2018) 4312) (ETA:n kannalta merkityksellinen teksti.)

text:
               13.7.2018

               FI

               Euroopan unionin virallinen lehti

               L 177/14

         KOMISSION PÄÄTÖS (EU) 2018/993,
   annettu 11 päivänä heinäkuuta 2018,
   päätösten (EU) 2017/1214, (EU) 2017/1215, (EU) 2017/1216, (EU) 2017/1218 ja (EU) 2017/1219 muuttamisesta siirtymäkauden keston osalta

         (tiedoksiannettu numerolla C(2018) 4312)

   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon EU-ympäristömerkistä 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 66/2010 (1) ja erityisesti sen 8 artiklan 2 kohdan,
   on kuullut Euroopan unionin ympäristömerkintälautakuntaa,
   sekä katsoo seuraavaa:

               (1)

               Komission päätös 2011/382/EU (2) korvattiin komission päätöksellä (EU) 2017/1214 (3), jossa asetetaan tarkistetut perusteet ja vaatimukset käsitiskiaineita varten. Jotta tuottajille, joiden tuotteille on myönnetty käsitiskiaineita koskeva EU-ympäristömerkki päätöksessä 2011/382/EU vahvistettujen arviointiperusteiden mukaisesti, jäisi riittävästi aikaa mukauttaa tuotteitaan niin, että ne ovat päätöksen (EU) 2017/1214 mukaisia, päätöksessä säädetään siirtymäkaudesta. Kyseinen 12 kuukauden siirtymäkausi päättyy 22 päivänä kesäkuuta 2018.

               (2)

               Komission päätös 2012/720/EU (4) korvattiin komission päätöksellä (EU) 2017/1215 (5), jossa asetetaan tarkistetut perusteet ja vaatimukset teollisuuden ja laitosten koneastianpesuaineita varten. Jotta tuottajille, joiden tuotteille on myönnetty teollisuuden ja laitosten koneastianpesuaineita koskeva EU-ympäristömerkki päätöksessä 2012/720/EU vahvistettujen arviointiperusteiden mukaisesti, jäisi riittävästi aikaa mukauttaa tuotteitaan niin, että ne ovat päätöksen (EU) 2017/1215 mukaisia, päätöksessä säädetään siirtymäkaudesta. Kyseinen 12 kuukauden siirtymäkausi päättyy 22 päivänä kesäkuuta 2018.

               (3)

               Komission päätös 2011/263/EU (6) korvattiin komission päätöksellä (EU) 2017/1216 (7), jossa asetetaan tarkistetut perusteet ja vaatimukset koneastianpesuaineita varten. Jotta tuottajille, joiden tuotteille on myönnetty koneastianpesuaineita koskeva EU-ympäristömerkki päätöksessä 2011/263/EU vahvistettujen arviointiperusteiden mukaisesti, jäisi riittävästi aikaa mukauttaa tuotteitaan niin, että ne ovat päätöksen (EU) 2017/1216 mukaisia, kyseisessä päätöksessä säädetään siirtymäkaudesta. Kyseinen 12 kuukauden siirtymäkausi päättyy 22 päivänä kesäkuuta 2018.

               (4)

               Komission päätös 2011/264/EU (8) korvattiin komission päätöksellä (EU) 2017/1218 (9), jossa asetetaan tarkistetut perusteet ja vaatimukset pyykinpesuaineita varten. Jotta tuottajille, joiden tuotteille on myönnetty pyykinpesuaineita koskeva EU-ympäristömerkki päätöksessä 2011/264/EU vahvistettujen arviointiperusteiden mukaisesti, jäisi riittävästi aikaa mukauttaa tuotteitaan niin, että ne ovat päätöksen (EU) 2017/1218 mukaisia, päätöksessä säädetään siirtymäkaudesta. Kyseinen 12 kuukauden siirtymäkausi päättyy 22 päivänä kesäkuuta 2018.

               (5)

               Komission päätös 2012/721/EU (10) korvattiin komission päätöksellä (EU) 2017/1219 (11), jossa asetetaan tarkistetut perusteet ja vaatimukset teollisuuden ja laitosten pyykinpesuaineita varten. Jotta tuottajille, joiden tuotteille on myönnetty teollisuuden ja laitosten pyykinpesuaineita koskeva EU-ympäristömerkki päätöksessä 2012/721/EU vahvistettujen arviointiperusteiden mukaisesti, jäisi riittävästi aikaa mukauttaa tuotteitaan niin, että ne ovat päätöksen (EU) 2017/1219 mukaisia, päätöksessä säädetään siirtymäkaudesta. Kyseinen 12 kuukauden siirtymäkausi päättyy 22 päivänä kesäkuuta 2018.

               (6)

               Useat kansalliset elimet, jotka myöntävät EU-ympäristömerkkejä, ovat ilmoittaneet komissiolle, että mainittuja siirtymäkausia on tarpeen pidentää kuudella kuukaudella, koska hakemuksia EU-ympäristömerkkejä koskevien sopimusten uusimiseksi on tehty paljon. Komissio on tehnyt arvioinnin, jossa vahvistettiin tarve pidentää siirtymäkausia kuudella kuukaudella.

               (7)

               Sen vuoksi päätöksiä (EU) 2017/1214, (EU) 2017/1215, (EU) 2017/1216, (EU) 2017/1218 ja (EU) 2017/1219 olisi muutettava.

               (8)

               Tässä päätöksessä säädetyt toimenpiteet ovat asetuksen (EY) N:o 66/2010 16 artiklalla perustetun komitean lausunnon mukaiset,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen (EU) 2017/1214 7 artiklan 3 kohta seuraavasti:

      ”3.   Päätöksessä 2011/382/EU vahvistettujen arviointiperusteiden mukaisesti myönnettyjä EU-ympäristömerkkejä saa käyttää 22 päivään joulukuuta 2018.”

   2 artikla
   Korvataan päätöksen (EU) 2017/1215 7 artiklan 3 kohta seuraavasti:

      ”3.   Päätöksessä 2012/720/EU vahvistettujen arviointiperusteiden mukaisesti myönnettyjä EU-ympäristömerkkejä saa käyttää 26 päivään joulukuuta 2018.”

   3 artikla
   Korvataan päätöksen (EU) 2017/1216 7 artiklan 3 kohta seuraavasti:

      ”3.   Päätöksessä 2011/263/EU vahvistettujen arviointiperusteiden mukaisesti myönnettyjä EU-ympäristömerkkejä saa käyttää 26 päivään joulukuuta 2018.”

   4 artikla
   Korvataan päätöksen (EU) 2017/1218 7 artiklan 3 kohta seuraavasti:

      ”3.   Päätöksessä 2011/264/EU vahvistettujen arviointiperusteiden mukaisesti myönnettyjä EU-ympäristömerkkejä saa käyttää 26 päivään joulukuuta 2018.”

   5 artikla
   Korvataan päätöksen (EU) 2017/1219 7 artiklan 3 kohta seuraavasti:

      ”3.   Päätöksessä 2012/721/EU vahvistettujen arviointiperusteiden mukaisesti myönnettyjä EU-ympäristömerkkejä saa käyttää 26 päivään joulukuuta 2018.”

   6 artikla
   Tämä päätös on osoitettu kaikille jäsenvaltioille.

      Tehty Brysselissä 11 päivänä heinäkuuta 2018.

            Komission puolesta

         Karmenu VELLA

            Komission jäsen

      (1)  EUVL L 27, 30.1.2010, s. 1.

      (2)  Komission päätös 2011/382/EU, annettu 24 päivänä kesäkuuta 2011, ekologisista arviointiperusteista EU-ympäristömerkin myöntämiseksi käsitiskiaineille (EUVL L 169, 29.6.2011, s. 40).

      (3)  Komission päätös (EU) 2017/1214, annettu 23 päivänä kesäkuuta 2017, käsitiskiaineita koskevien EU-ympäristömerkin myöntämisperusteiden vahvistamisesta (EUVL L 180, 12.7.2017, s. 1).

      (4)  Komission päätös 2012/720/EU, annettu 14 päivänä marraskuuta 2012, ekologisista arviointiperusteista EU-ympäristömerkin myöntämiseksi teollisuuden ja laitosten koneastianpesuaineille (EUVL L 326, 24.11.2012, s. 25).

      (5)  Komission päätös (EU) 2017/1215, annettu 23 päivänä kesäkuuta 2017, teollisuuden ja laitosten koneastianpesuaineita koskevien EU-ympäristömerkin myöntämisperusteiden vahvistamisesta (EUVL L 180, 12.7.2017, s. 16).

      (6)  Komission päätös 2011/263/EU, annettu 28 päivänä huhtikuuta 2011, ekologisista arviointiperusteista EU-ympäristömerkin myöntämiseksi konetiskiaineille (EUVL L 111, 30.4.2011, s. 22).

      (7)  Komission päätös (EU) 2017/1216, annettu 23 päivänä kesäkuuta 2017, konetiskiaineita koskevien EU-ympäristömerkin myöntämisperusteiden vahvistamisesta (EUVL L 180, 12.7.2017, s. 31).

      (8)  Komission päätös 2011/264/EU, annettu 28 päivänä huhtikuuta 2011, ekologisista arviointiperusteista EU-ympäristömerkin myöntämiseksi pyykinpesuaineille (EUVL L 111, 30.4.2011, s. 34).

      (9)  Komission päätös (EU) 2017/1218, annettu 23 päivänä kesäkuuta 2017, pyykinpesuaineita koskevien EU-ympäristömerkin myöntämisperusteiden vahvistamisesta (EUVL L 180, 12.7.2017, s. 63).

      (10)  Komission päätös 2012/721/EU, annettu 14 päivänä marraskuuta 2012, ekologisista arviointiperusteista EU-ympäristömerkin myöntämiseksi teollisuuden ja laitosten pyykinpesuaineille (EUVL L 326, 24.11.2012, s. 38).

      (11)  Komission päätös (EU) 2017/1219, annettu 23 päivänä kesäkuuta 2017, teollisuuden ja laitosten pyykinpesuaineita koskevien EU-ympäristömerkin myöntämisperusteiden vahvistamisesta (EUVL L 180, 12.7.2017, s. 79).


title: Poliittisten ja turvallisuusasioiden komitean päätös (YUTP) 2018/1004, annettu 3 päivänä heinäkuuta 2018, Rafahin rajanylityspaikkaa varten perustetun Euroopan unionin rajavalvonnan avustusoperaation (EU BAM Rafah) johtajan toimeksiannon jatkamisesta (EU BAM Rafah/1/2018)

text:
               17.7.2018

               FI

               Euroopan unionin virallinen lehti

               L 180/22

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2018/1004,
   annettu 3 päivänä heinäkuuta 2018,
   Rafahin rajanylityspaikkaa varten perustetun Euroopan unionin rajavalvonnan avustusoperaation (EU BAM Rafah) johtajan toimeksiannon jatkamisesta (EU BAM Rafah/1/2018)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Euroopan unionin rajavalvonnan avustusoperaation perustamisesta Rafahin rajanylityspaikkaa varten (EU BAM Rafah) 25 päivänä marraskuuta 2005 hyväksytyn neuvoston yhteisen toiminnan 2005/889/YUTP (1) ja erityisesti sen 10 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Yhteisen toiminnan 2005/889/YUTP 10 artiklan 1 kohdan nojalla poliittisten ja turvallisuusasioiden komitea (PTK) on valtuutettu tekemään perussopimuksen 38 artiklan mukaisesti Rafahin rajanylityspaikkaa varten perustetun Euroopan unionin rajavalvonnan avustusoperaation (EU BAM Rafah) poliittista valvontaa ja strategista johtoa koskevat asiaankuuluvat päätökset, mukaan lukien päätös operaation johtajan nimittämisestä.

               (2)

               PTK hyväksyi 8 päivänä joulukuuta 2017 päätöksen (YUTP) 2017/2430 (2), jolla Günther FREISLEBEN nimitettiin EU BAM Rafah -operaation johtajaksi 4 päivästä joulukuuta 2017 alkaen 30 päivään kesäkuuta 2018 saakka.

               (3)

               Neuvosto hyväksyi 29 päivänä kesäkuuta 2018 päätöksen (YUTP) 2018/943 (3), jolla EU BAM Rafah -operaation toimeksiantoa jatkettiin 1 päivästä heinäkuuta 2018 alkaen 30 päivään kesäkuuta 2019 saakka.

               (4)

               Unionin ulkoasioiden ja turvallisuuspolitiikan korkea edustaja on ehdottanut, että Günther FREISLEBENin toimeksiantoa EU BAM Rafah -operaation johtajana jatketaan 1 päivästä heinäkuuta 2018 alkaen 30 päivään kesäkuuta 2019 saakka.

               (5)

               Tätä päätöstä olisi sovellettava 1 päivästä heinäkuuta 2018 alkaen,

         ON HYVÄKSYNYT TÄMÄN PÄÄTÖKSEN:
   1 artikla
   Jatketaan Günther FREISLEBENin toimeksiantoa EU BAM Rafah -operaation johtajana 1 päivästä heinäkuuta 2018 alkaen 30 päivään kesäkuuta 2019 saakka.
   2 artikla
   Tämä päätös tulee voimaan päivänä, jona se hyväksytään. Sitä sovelletaan 1 päivästä heinäkuuta 2018 alkaen.

      Tehty Brysselissä 3 päivänä heinäkuuta 2018.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 327, 14.12.2005, s. 28.

      (2)  Poliittisten ja turvallisuusasioiden komitean päätös (YUTP) 2017/2430, annettu 8 päivänä joulukuuta 2017, Rafahin rajanylityspaikkaa varten perustetun Euroopan unionin rajavalvonnan avustusoperaation (EU BAM Rafah) johtajan nimittämisestä (EU BAM Rafah/2/2017) (EUVL L 344, 23.12.2017, s. 9).

      (3)  Neuvoston päätös (YUTP) 2018/943, annettu 29 päivänä kesäkuuta 2018, Euroopan unionin rajavalvonnan avustusoperaation perustamisesta Rafahin rajanylityspaikkaa varten (EU BAM Rafah) hyväksytyn yhteisen toiminnan 2005/889/YUTP muuttamisesta (EUVL L 166, 3.7.2018, s. 19).


title: Poliittisten ja turvallisuusasioiden komitean päätös (YUTP) 2018/1005, annettu 3 päivänä heinäkuuta 2018, palestiinalaisalueilla toteutettavan Euroopan unionin poliisioperaation (EUPOL COPPS) operaation johtajan toimeksiannon jatkamisesta (EUPOL COPPS/1/2018)

text:
               17.7.2018

               FI

               Euroopan unionin virallinen lehti

               L 180/23

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2018/1005,
   annettu 3 päivänä heinäkuuta 2018,
   palestiinalaisalueilla toteutettavan Euroopan unionin poliisioperaation (EUPOL COPPS) operaation johtajan toimeksiannon jatkamisesta (EUPOL COPPS/1/2018)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon palestiinalaisalueilla toteutettavasta Euroopan unionin poliisioperaatiosta (EUPOL COPPS) 3 päivänä heinäkuuta 2013 annetun neuvoston päätöksen 2013/354/YUTP (1) ja erityisesti sen 9 artiklan 1 kohdan,
   sekä katsoo seuraavaa:

               (1)

               Poliittisten ja turvallisuusasioiden komitea (PTK) on päätöksen 2013/354/YUTP 9 artiklan 1 kohdan nojalla valtuutettu perussopimuksen 38 artiklan mukaisesti tekemään palestiinalaisalueilla toteutettavan Euroopan unionin poliisioperaation (EUPOL COPPS) poliittista valvontaa ja strategista johtoa koskevat asiaankuuluvat päätökset, mukaan lukien päätös operaation johtajan nimittämisestä.

               (2)

               PTK hyväksyi 28 päivänä syyskuuta 2017 päätöksen EUPOL COPPS/1/2017 (2), jolla Kauko AALTOMAA nimitettiin EUPOL COPPSin operaation johtajaksi 1 päivänä lokakuuta 2017 alkavaksi ja 30 päivänä kesäkuuta 2018 päättyväksi kaudeksi.

               (3)

               Neuvosto hyväksyi 29 päivänä kesäkuuta 2018 päätöksen (YUTP) 2018/942 (3), jolla EUPOL COPPSin toimeksiantoa jatkettiin 1 päivästä heinäkuuta 2018 alkaen 30 päivään kesäkuuta 2019 saakka.

               (4)

               Unionin ulkoasioiden ja turvallisuuspolitiikan korkea edustaja on ehdottanut, että Kauko AALTOMAAn toimeksiantoa EUPOL COPPSin operaation johtajana jatketaan 1 päivästä heinäkuuta 2018 alkaen 30 päivään kesäkuuta 2019 saakka.

               (5)

               Tätä päätöstä olisi sovellettava 1 päivästä heinäkuuta 2018,

         ON HYVÄKSYNYT TÄMÄN PÄÄTÖKSEN:
   1 artikla
   Jatketaan Kauko AALTOMAAn toimeksiantoa EUPOL COPPSin operaation johtajana 1 päivästä heinäkuuta 2018 alkaen 30 päivään kesäkuuta 2019 saakka.
   2 artikla
   Tämä päätös tulee voimaan päivänä, jona se hyväksytään. Sitä sovelletaan 1 päivästä heinäkuuta 2018.

      Tehty Brysselissä 3 päivänä heinäkuuta 2018.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 185, 4.7.2013, s. 12.

      (2)  Poliittisten ja turvallisuusasioiden komitean päätös (YUTP) 2017/1802, annettu 28 päivänä syyskuuta 2017, palestiinalaisalueilla toteutettavan Euroopan unionin poliisioperaation (EUPOL COPPS) operaation johtajan nimittämisestä (EUPOL COPPS/1/2017) (EUVL L 259, 7.10.2017, s. 20).

      (3)  Neuvoston päätös (YUTP) 2018/942, annettu 29 päivänä kesäkuuta 2018, palestiinalaisalueilla toteutettavasta Euroopan unionin poliisioperaatiosta (EUPOL COPPS) annetun päätöksen 2013/354/YUTP muuttamisesta (EUVL L 166, 3.7.2018, s. 17).


Neuvoston asetukseen (EY) N:o 139/2004 perustuva komission päätös (tehty 06/08/2018) keskittymän (Asia N:o COMP/M.8976 - Hisense Group Co.) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 02/08/2018) keskittymän (Asia N:o COMP/M.8666 - Joint Stock Company United Chemical Company Uralchem / Public Joint Stock Company Uralkali) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 09/08/2018) keskittymän (Asia N:o COMP/M.9004 - S.L.04 / Ambienta SGR) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 23/08/2018) keskittymän (Asia N:o COMP/M.8879 - JERA Co., Inc. / EDF Trading Limited / LNG Optimisation) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


title: Poliittisten ja turvallisuusasioiden komitean päätös (YUTP) 2018/1219, annettu 23 päivänä elokuuta 2018, EU:n joukkojen komentajan nimittämisestä keskisen Välimeren eteläosassa toteutettavaan Euroopan unionin sotilasoperaatioon (EUNAVFOR MED SOPHIA -operaatio) ja päätöksen (YUTP) 2017/2432 kumoamisesta (EUNAVFOR MED/1/2018)

text:
                  7.9.2018

                  FI

                  Euroopan unionin virallinen lehti

                  L 226/5

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2018/1219,
         annettu 23 päivänä elokuuta 2018,
         EU:n joukkojen komentajan nimittämisestä keskisen Välimeren eteläosassa toteutettavaan Euroopan unionin sotilasoperaatioon (EUNAVFOR MED SOPHIA -operaatio) ja päätöksen (YUTP) 2017/2432 kumoamisesta (EUNAVFOR MED/1/2018)
         POLIITTISTEN JA TURVALLISUUSASIOIDEN KOMITEA, joka
         ottaa huomioon Euroopan unionista tehdyn sopimuksen ja erityisesti sen 38 artiklan,
         ottaa huomioon keskisen Välimeren eteläosassa toteutettavasta Euroopan unionin sotilasoperaatiosta (EUNAVFOR MED SOPHIA -operaatio) 18 päivänä toukokuuta 2015 annetun neuvoston päätöksen (YUTP) 2015/778 (1) ja erityisesti sen 6 artiklan,
         sekä katsoo seuraavaa:

                     (1)

                     Neuvosto on päätöksen (YUTP) 2015/778 6 artiklan 1 kohdan nojalla valtuuttanut poliittisten ja turvallisuusasioiden komitean (PTK) tekemään päätökset EU:n joukkojen komentajan nimittämisestä EUNAVFOR MED SOPHIA -operaatioon, jäljempänä ’EU:n joukkojen komentaja’.

                     (2)

                     PTK hyväksyi 13 päivänä joulukuuta 2017 päätöksen (YUTP) 2017/2432 (2), jolla kontra-amiraali (LH) Alberto MAFFEIS nimitettiin EU:n joukkojen komentajaksi.

                     (3)

                     EU:n operaation komentaja on suosittanut, että kontra-amiraali (LH) Stefano TURCHETTO nimitetään uudeksi EU:n joukkojen komentajaksi kontra-amiraali (LH) Alberto MAFFEISin tilalle 13 päivästä syyskuuta 2018 alkaen.

                     (4)

                     EU:n sotilaskomitea tuki tätä suositusta 16 päivänä heinäkuuta 2018.

                     (5)

                     Olisi tehtävä päätös kontra-amiraali (LH) Stefano TURCHETTOn nimittämisestä ja päätös (YUTP) 2017/2432 olisi kumottava.

                     (6)

                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,

               ON HYVÄKSYNYT TÄMÄN PÄÄTÖKSEN:

            1 artikla
            Nimitetään kontra-amiraali (LH) Stefano TURCHETTO EU:n joukkojen komentajaksi keskisen Välimeren eteläosassa toteutettavaan Euroopan unionin sotilasoperaatioon (EUNAVFOR MED SOPHIA -operaatio) 13 päivästä syyskuuta 2018 alkaen.

            2 artikla
            Kumotaan päätös (YUTP) 2017/2432.

            3 artikla
            Tämä päätös tulee voimaan 13 päivänä syyskuuta 2018.

            Tehty Brysselissä 23 päivänä elokuuta 2018.

                  Poliittisten ja turvallisuusasioiden komitean puolesta

                  Puheenjohtaja

               W. STEVENS

            (1)  EUVL L 122, 19.5.2015, s. 31.

            (2)  Poliittisten ja turvallisuusasioiden komitean päätös (YUTP) 2017/2432, annettu 13 päivänä joulukuuta 2017, EU:n joukkojen komentajan nimittämisestä keskisen Välimeren eteläosassa toteutettavaan Euroopan unionin sotilasoperaatioon (EUNAVFOR MED SOPHIA -operaatio) ja päätöksen (YUTP) 2017/1534 kumoamisesta (EUNAVFOR MED/3/2017) (EUVL L 344, 23.12.2017, s. 20).


title: Komission päätös, annettu 6 päivänä syyskuuta 2018, Euroopan parlamentin ja neuvoston asetuksen (EU, Euratom) 2018/1046 (varainhoitoasetus) 143 artiklassa tarkoitetun tutkintaelimen riippumattoman pysyvän korkea-arvoisen puheenjohtajan ja varapuheenjohtajan nimittämisestä heidän nykyisestä toimikaudestaan jäljellä olevaksi ajaksi

text:
                  7.9.2018

                  FI

                  Euroopan unionin virallinen lehti

                  C 315/3

         KOMISSION PÄÄTÖS,
         annettu 6 päivänä syyskuuta 2018,
         Euroopan parlamentin ja neuvoston asetuksen (EU, Euratom) 2018/1046 (varainhoitoasetus) 143 artiklassa tarkoitetun tutkintaelimen riippumattoman pysyvän korkea-arvoisen puheenjohtajan ja varapuheenjohtajan nimittämisestä heidän nykyisestä toimikaudestaan jäljellä olevaksi ajaksi
         (2018/C 315/04)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18 päivänä heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (1) ja erityisesti sen 143 artiklan 3 kohdan,
         sekä katsoo seuraavaa:

                     (1)

                     Tutkintaelin on varhaishavainta- ja poissulkemisjärjestelmän kulmakivi. Vuonna 2016 perustetun toimielinten välisen tutkintaelimen tehtävänä on pääasiassa (tai muun muassa) antaa kaikkien toimielinten ja elinten tulojen ja menojen hyväksyjien pyynnöstä suosituksia, jotka koskevat hallinnollisten seuraamusten määräämistä (sulkeminen unionin rahoituksen ulkopuolelle ja/tai taloudellisten seuraamusten määrääminen) epäluotettaville talouden toimijoille.

                     (2)

                     Julkisen kiinnostuksenilmaisupyynnön julkaisemisen sekä kolmesta komission pääjohtajasta koostuneen paneelin suorittaman valinnan jälkeen kollegio päätti 5 päivänä heinäkuuta 2016 (PV (2016) 2176) nimittää Christian PENNERAn, joka oli aiemmin Euroopan parlamentin oikeudellisen yksikön pääjohtaja ja lakimies, varhaishavainta- ja poissulkemisjärjestelmän tutkintaelimen puheenjohtajaksi ja Maria Isabel ROFES i PUJOLin, joka oli aiemmin Euroopan unionin virkamiestuomioistuimen tuomari, kyseisen tutkintaelimen varapuheenjohtajaksi, viiden vuoden toimikaudeksi, joka päättyy 4 päivänä heinäkuuta 2021.

                     (3)

                     Lisäksi kollegio päätti 20 päivänä kesäkuuta 2018 nimittää Christian PENNERAn kumotun Euroopan parlamentin ja neuvoston asetuksen (EU, Euratom) N:o 966/2012 (2) 73 artiklan 6 kohdassa tarkoitetun komission erityisen taloudellisten väärinkäytösten tutkintaelimen puheenjohtajaksi ja Maria Isabel ROFES i PUJOLin kyseisen tutkintaelimen varapuheenjohtajaksi kahden vuoden ajaksi. Komission erityisellä taloudellisten väärinkäytösten tutkintaelimellä on neuvoa-antava tehtävä määritettäessä henkilöstön jäsenten mahdollisten taloudellisten väärinkäytösten olemassaoloa ja seurauksia. Myös muihin unionin toimielimiin on perustettu erityisiä taloudellisten väärinkäytösten tutkintaelimiä.

                     (4)

                     Uudessa varainhoitoasetuksessa, joka tuli voimaan 2 päivänä elokuuta 2018, kumotaan kaikki erityiset taloudellisten väärinkäytösten tutkintaelimet ja siirretään niiden toimivaltuudet varhaishavainta- ja poissulkemisjärjestelmän tutkintaelimelle. Tätä erityisten taloudellisten väärinkäytösten tutkintaelinten toimivaltuuksien siirtoa varhaishavainta- ja poissulkemisjärjestelmän tutkintaelimelle sovelletaan hallintomäärärahojen täytäntöönpanoon kuitenkin vasta 1 päivästä tammikuuta 2019.

                     (5)

                     On tarpeen varmistaa, että siltä osin kuin on kyse henkilöstön jäsenten taloudellisten väärinkäytösten käsittelystä, puheenjohtajan nimitys ja toimikausi täyttävät kaikilta osin varainhoitoasetuksen vaatimukset, jotka koskevat puheenjohtajan riippumattomuutta sekä hänen toimikautensa kestolle ja valintamenettelylle asetettuja edellytyksiä. Tämä pätee myös varapuheenjohtajaan.

                     (6)

                     Jotta voidaan erityisesti varmistaa varhaishavainta- ja poissulkemisjärjestelmän tutkintaelimen puheenjohtajaksi valitun Christian PENNERAn ja varapuheenjohtajaksi valitun Maria Isabel ROFES i PUJOLin riippumattomuus ja heidän viisivuotisen toimikautensa eheys, heidät olisi lisäksi nimitettävä yhdistetyn tutkintaelimen puheenjohtajaksi ja varapuheenjohtajaksi nykyisestä toimikaudestaan jäljellä olevaksi ajaksi. Tämä on tarpeen myös sen takia, että varhaishavainta- ja poissulkemisjärjestelmän tutkintaelimen puheenjohtajan toimikautta ei voida uusia. Tältä osin on tärkeää korostaa, että menettely, jota noudattaen Christian PENNERA nimitettiin varhaishavainta- ja poissulkemisjärjestelmän tutkintaelimen puheenjohtajaksi ja Maria Isabel ROFES i PUJOL nimitettiin varhaishavainta- ja poissulkemisjärjestelmän tutkintaelimen varapuheenjohtajaksi vuonna 2016, täyttää kaikki uuden varainhoitoasetuksen vaatimukset, jotka koskevat yhdistetyn tutkintaelimen puheenjohtajan ja varapuheenjohtajan nimittämistä.

                     (7)

                     Jotta voidaan varmistaa avoimuus ja asianmukainen tiedottaminen talouden toimijoille sekä unionin toimielinten, elinten ja virastojen henkilöstölle, nämä nimitykset olisi julkaistava ja annettava tiedoksi muille unionin toimielimille, elimille ja virastoille,

               ON PÄÄTTÄNYT SEURAAVAA:

            1 artikla
            Nimitykset
            Christian PENNERA nimitetään varainhoitoasetuksen 143 artiklassa tarkoitetun tutkintaelimen puheenjohtajaksi ja Maria Isabel ROFES i PUJOL kyseisen tutkintaelimen varapuheenjohtajaksi ajaksi, joka heidän viisivuotisesta toimikaudestaan on jäljellä, kollegion 5 päivänä heinäkuuta 2016 tekemän päätöksen (PV (2016) 2176) mukaisesti.

            2 artikla
            Erityisneuvonantajia koskevat sopimukset
            Varainhoitoasetuksen 143 artiklan 3 kohdan mukaisesti Christian PENNERA ja Maria Isabel ROFES i PUJOL toimivat erityisasiantuntijoina hallinnollisesti komissaari OETTINGERin alaisuudessa 19 päivänä joulukuuta 2007 annettujen erityisasiantuntijoita koskevien sääntöjen C(2007) 6655, sellaisina kuin ne ovat muutettuina 6 päivänä helmikuuta 2014 annetulla komission päätöksellä C(2014) 541, mukaisesti.

                        1.

                        Jotta voitaisiin ottaa huomioon Christian PENNERAn ja Maria Isabel ROFES i PUJOLin riippumattomuus ja heidän toimikautensa kesto, sopimukset, jotka koskevat heidän tehtäviään erityisneuvonantajina, uusitaan siten, että ne päättyvät heidän toimikautensa lopussa. Christian PENNERAn sopimukseen sisältyy 70 työpäivää ja 35 virkamatkapäivää ja Maria Isabel ROFES i PUJOLin sopimukseen 60 työpäivää ja 35 virkamatkapäivää. Työpäivien määrää voidaan muuttaa hallinnollisilla ja talousarviota koskevilla päätöksillä. Christian PENNERA ja Maria Isabel ROFES i PUJOL saavat kustakin työpäivästä palkkion, joka lasketaan palkkaluokan AD 16 palkkatasolla 1 olevan Euroopan unionin virkamiehen peruspalkan perusteella.

                        2.

                        Sopimukset, jotka koskevat Christian PENNERAn nimittämistä kumotun asetuksen (EU, Euratom) N:o 966/2012 73 artiklan 6 kohdassa tarkoitetun komission erityisen taloudellisten väärinkäytösten tutkintaelimen puheenjohtajaksi ja Maria Isabel ROFES i PUJOLin nimittämistä kyseisen tutkintaelimen varapuheenjohtajaksi, päättyvät 31 päivänä joulukuuta 2018.

                        3.

                        Komissaari OETTINGER voi muuttaa erityisneuvonantajien kanssa tehtyjä sopimuksia asianmukaisesti perusteltujen tarpeiden ilmetessä edellyttäen, että käytettävissä on riittävästi varoja.

                        4.

                        Henkilöstöhallinnon ja turvallisuustoiminnan pääosaston pääjohtajalla on valtuudet panna tämä päätös täytäntöön allekirjoittamalla sopimukset sen viranomaisen puolesta, jolla on toimivalta tehdä työsopimuksia.

            3 artikla
            Julkaiseminen ja ilmoittaminen
            Henkilöstöhallinnon ja turvallisuustoiminnan pääosastoa ohjeistetaan julkaisemaan nämä nimitykset Euroopan unionin virallisen lehden C-sarjassa ja ilmoittamaan niistä muille unionin toimielimille, elimille ja virastoille.

            Tehty Brysselissä 6 päivänä syyskuuta 2018.

                  Komission puolesta

               Günther OETTINGER

                  Komission jäsen

            (1)  EUVL L 193, 30.7.2018, s. 1.

            (2)  Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).


title: Komission päätös (EU) 2018/1304, annettu 19 päivänä syyskuuta 2018, ehdotetusta kansalaisaloitteesta ”Eat ORIGINal! Unmask your food” (tiedoksiannettu numerolla C(2018) 6054)

text:
                  28.9.2018

                  FI

                  Euroopan unionin virallinen lehti

                  L 244/107

         KOMISSION PÄÄTÖS (EU) 2018/1304,
         annettu 19 päivänä syyskuuta 2018,
         ehdotetusta kansalaisaloitteesta ”Eat ORIGINal! Unmask your food”

               (tiedoksiannettu numerolla C(2018) 6054)

         (Ainoastaan englanninkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kansalaisaloitteesta 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 211/2011 (1) ja erityisesti sen 4 artiklan,
         sekä katsoo seuraavaa:

                     (1)

                     Ehdotetun, elintarvikkeiden alkuperän ilmoittamista koskevan kansalaisaloitteen ”Eat ORIGINal! Unmask your food” aihe liittyy seuraavaan: ”Pyydämme Euroopan komissiota määräämään pakollisesta alkuperäilmoituksesta kaikille elintarvikkeille petosten estämiseksi, kansanterveyden suojelemiseksi ja kuluttajien tiedonsaantioikeuden takaamiseksi.”

                     (2)

                     Ehdotetun kansalaisaloitteen tavoitteet liittyvät seuraavaan: ”1. Tehdään kaikkien EU:ssa liikkuvien jalostettujen ja jalostamattomien elintarvikkeiden alkuperämaan ilmoittaminen pakolliseksi eikä myönnetä rekisteröityjä tavaramerkkejä ja maantieteellisiä merkintöjä koskevia poikkeuksia. 2. Tehdään jalostettujen elintarvikkeiden pääainesosien alkuperän ilmoittaminen pakolliseksi silloin kun se ei ole sama kuin lopputuotteen alkuperä. 3. Lisätään merkintöjen, myös tuotanto- ja valmistusmenetelmiä koskevien yhdenmukaistettujen tietojen, keskinäistä johdonmukaisuutta koko elintarvikeketjun läpinäkyvyyden varmistamiseksi.”

                     (3)

                     Euroopan unionista tehdyllä sopimuksella, jäljempänä ’SEU-sopimus’, vahvistetaan unionin kansalaisuuden merkitystä ja edistetään unionin demokraattista toimintaa muun muassa määräämällä, että kaikilla kansalaisilla on oikeus osallistua demokratian toteuttamiseen unionissa eurooppalaisen kansalaisaloitteen kautta.

                     (4)

                     Kansalaisaloitteen tekemistä varten vaadittavien menettelyjen ja edellytysten olisi tämän vuoksi oltava selkeitä, yksinkertaisia, käyttäjäystävällisiä ja kansalaisaloitteen luonteeseen nähden oikeasuhteisia, jotta voidaan edistää kansalaisten osallistumista ja tehdä unionista helpommin lähestyttävä.

                     (5)

                     Perussopimusten soveltamiseksi voidaan antaa sisämarkkinoiden toteuttamista ja toimintaa koskeva unionin säädös jäsenvaltioiden lakien, asetusten ja hallinnollisten määräysten lähentämiseksi Euroopan unionin toiminnasta tehdyn sopimuksen, jäljempänä ’SEUT-sopimus’, 114 artiklan perusteella.

                     (6)

                     Näistä syistä ehdotettu kansalaisaloite ei selvästi ylitä komission toimivaltaa tehdä ehdotuksia unionin säädöksiksi perussopimusten soveltamiseksi.

                     (7)

                     Lisäksi kansalaistoimikunta on muodostettu ja yhteyshenkilöt on nimetty asetuksen 3 artiklan 2 kohdan mukaisesti, ehdotettu kansalaisaloite ei ole selvästi oikeuden väärinkäyttöä, aiheeton tai tehty haitantekotarkoituksessa, eikä se ole selvästi SEU-sopimuksen 2 artiklassa esitettyjen unionin arvojen vastainen.

                     (8)

                     Ehdotettu kansalaisaloite ”Eat ORIGINal! Unmask your food” olisi sen vuoksi rekisteröitävä,

               ON HYVÄKSYNYT TÄMÄN PÄÄTÖKSEN:

            1 artikla
            Rekisteröidään ehdotettu kansalaisaloite ”Eat ORIGINal! Unmask your food”.

            2 artikla
            Tämä päätös tulee voimaan 2 päivänä lokakuuta 2018.

            3 artikla
            Tämä päätös on osoitettu ehdotetun kansalaisaloitteen ”Eat ORIGINal! Unmask your food” järjestäjille (kansalaistoimikunnan jäsenille), joita edustavat Roberto Moncalvo ja Christiane Foulier Lambert, jotka toimivat myös yhteyshenkilöinä.

            Tehty Brysselissä 19 päivänä syyskuuta 2018.

                  Komission puolesta

               Frans TIMMERMANS

                  Ensimmäinen varapuheenjohtaja

            (1)  EUVL L 65, 11.3.2011, s. 1.